Edi Rama, najnovije vesti - Naslovi.net\nRama: Albanija će opredeliti deo vakcina za Kosovo\nPremijer Albanije Edi Rama izjavio je danas da je Albanija zvanično obezbedila 500.000 vakcina protiv korona virusa, napomenuvši da će određene količine distribuirati i Kosovu. Rama je najavio da će prve doze vakcina stići u Albaniju u drugoj… »\nRama: Hašim Tači i Kadri Veselji su taoci\nDanas pre 26 dana\nAlbanski premijer Edi Rama rekao je danas u Tirani, posle sastanka sa kandidatom Demokratske partije Kosova (DPK) za premijera i vršiocem dužnosti predsednika te stranke Enverom Hodžajem, da su Hašim Tači i Kadri Veselji taoci, zajedno sa delom… »\nRama: Tači i Veselji su taoci…\nVesti online pre 27 dana\nAlbanski premijer Edi Rama sastao se danas sa kandidatom DPK za premijera i vršiocem dužnosti predsednika te stranke Enverom Hodžajem. Posle sastanka u Tirani, Rama je rekao da su Hašim Tači i Kadri Veselji taoci, zajedno sa delom istorije Kosova… »\n"Tači i Veselji su taoci"\nB92 pre 26 dana\nAlbanski premijer Edi Rama sastao se danas sa kandidatom DPK za premijera i vršiocem dužnosti predsednika te stranke Enverom Hodžajem, prenosi RTK Live. Posle sastanka u Tirani, Rama je rekao da su Hašim Tači i Kadri Veselji taoci, zajedno sa delom… »\nEdi rama napao Rusiju zbog pomoći: Ambasada u Tirani mu odgovorila\nPravda pre 26 dana\nRuska ambasada u Tirani reagovala je danas na izjavu albanskog premijera Edija Rame, koji je Sputnjik V nazvao smešnom provokacijom, porukom da je namera bila da im se pomogne. Ambasada je saopštila da je ponudom vakcina reagovala na objavu na Tviteru… »\nAlbanski premijer rekonstruisao vladu uoči izbora\nNovi magazin pre 27 dana\nAlbanski premijer Edi Rama je danas rekonstruisao Vladu uoči parlamentarnih izbora planiranih za narednu godinu. Rama nije naveo razloge rekonstrukcije Vlade. Rekao je da je šef diplomatije Gent Cakaj podneo ostavku i da će ga zameniti bivši ministar… »\nRama: Ponuda Rusije da nam dostavi vakcine je provokacija\nRTV pre 27 dana\nTIRANA - Albanski premijer Edi Rama ocenio je danas da je ponuda Rusije, da distribuira Albaniji vakcinu protiv korona virusa "Sputnjik Ve", smešna provokacija. On je tako reagovao na ponudu ambasada Rusije u Tirani, koja je u ponedeljak poručila preko… »\nRama besan na EU: Ostavili ste nas na cedilu, odvija se veliki rat u pozadini nabavki vakcina!\nPravda pre 31 dana\nAlbanski premijer Edi Rama kritikovao je EU zbog raspodele vakcina protiv korona virusa navodeći da je Unija ostavila zemlje Zapadnog Balkana da čekaju na zalihe vakcina, dok države članice ne obezbede dovoljne količine za svoje građane. On je na… »\nRama besan Na EU: Ostavili ste nas na cedilu, odvija se veliki rat u pozadini nabavki vakcina\nSrbija danas pre 31 dana\nOn je na konferenciji za novinare održanoj u četvrtak rekao da je EU donela "nesrećnu odluku" da zemljama Zapadnog Balkana isporuči takozvane "viškove vakcina". Albanski premijer Edi Rama kritikovao je EU zbog raspodele vakcina protiv korona virusa… »\nEdi Rama besan Na EU: "Ostavili ste nas da čekamo na zalihe vakcina dok ne obezbedite dovoljne količine za svoje građane"\nBlic pre 31 dana\nSportski žurnal pre 3 satajoš 3 povezane\nKrvavi pir u popovcu: Izbo troje komšija pa s krvavim nožem u ruci jurio devojčicu (4) i sve to zbog komšijskog psa?\nBajden i Merkel: Pandemija može biti savladana samo intenzivnijom međunarodnom saradnjom\nDrugi čovek koji je hodao Mesecom primio vakcinu


EU tražila od Kosova da skine grb sa glasačkih listića : Nadlanu.com\nEU tražila od Kosova da skine grb sa glasačkih listića\nObjavljeno 23. avg 2013. / 22:22:53\nBrisel vrši pritisak na Prištinu da odustane od štampanja grba samoproglašene države Kosovo na glasačkim listićima za novembarske izbore i to će evropska šefica diplomatije Ketrin Ešton jasno poručiti i Hašimu Tačiju, na novom trojnom sastanku u utorak, saznaju "Novosti“.\nPremijer Ivica Dačić rekao je da je za Srbiju neprihvatljivo da na izbornom materijalu budu obeležja Kosova, jer to narušava statusnu neutralnost Briselskog sporazuma. U tom slučaju, jasna je bio premijer, Srbi na izborima neće učestvovati.\nKako tvrde izvori “Novosti“, u EU su svesni da oko ovoga sa Srbijom “nema pregovora“ i da je jedini način da se obezbedi učešće kosovskih Srba na izborima, da se Priština natera da odustane od simbola.\nMarko Đurić, savetnik predsednika Srbije, kaže za “Novosti“ da je Briselskim sporazumom nedvosmisleno utvrđeno da su izbori statusno neutralni.\nSever i dalje za bojkot\nDok Beograd “obara ruke“ sa Prištinom oko glasačkih listića, još nema dogovora sa predstavnicima Srba sa severa oko učešća na izborima. Iz četiri opštine na severu poručuju da i dalje ostaju pri bojkotu, jer smatraju da je izlazak na birališta kršenje Ustava.\nSrbi u Ranilugu su se, s druge strane, okupili pod “barjak“ Srpske narodne partije Kosova, koja okuplja predstavnike gotovo svih stranaka.\n“Opstrukcije Prištine oko listića dolaze iz straha od jačeg institucionalnog organizovanja i učešća Srba u odlučivanju posle izbora. Zato očekujemo da EU uloži svoj autoritet i obezbedi sprovođenje sporazuma“, poručuje Đurić.\nBrisel ulaže velike napore da se glasanje na KiM održi i zbog toga se, prema saznanjima “Novosti“, u kabinetu Eštonove razmišljaju da EU, prvi put u svojoj istoriji, nadgleda jedne nacionalne izbore.\nCele protekle nedelje na Kosovu je boravila delegacija EU, iz Odeljenja za demokratsku podršku i izbore, koja je analizirala stanje na terenu i razgovarala sa svim relevantnim političkim subjektima, što je za “Novosti“ potvrđeno i u Kancelariji EU na Kosovu.\n“Od rezultata njihove misije zavisiće i definitivna odluka da li će EU nadgledati kosovske izbore. U tom slučaju, OEBS će biti zadužen za njihovu organizaciju, a mi isključivo za monitoring“, rečeno je “Novostima“ u ovoj kancelariji.\nKonačan dizajn glasačkih listića trebalo bi da bude utvrđen na sastanku Dačića i Tačija sa Eštonovom. Beograd će insistirati da na listiću budu samo nazivi izbornih lista učesnika, bez ikakvih pečata i grbova.\nI u Centralnoj izbornoj komisiji Kosova kažu da će izgled listića biti poznat tek sledeće nedelje, nakon sastanka u Briselu.\neuizbori na kosovukosovo


Hyundai Srbija - znanje i igrice za bezbedne ulice - Automagazin\nHyundai Srbija - znanje i igrice za bezbedne ulice\nU utorak, 18.04.2017. održana je poslednja u nizu akcija pod nazivom Znanje i igrice za bezbedne ulice, u Ušće tržnom centru. Centralno dešavanje akcije odvija se u tržnim centrima koja deca često posećuju i gde se osećaju opušteno...\nKroz igru i zabavu se najbolje uči, pa su tako kroz interaktivnu radionicu deca bila u prilici da na lak način nauče osnove bezbednog ponašanja u saobraćaju. Prethodne akcije održane su u TC Delta City i Stadion 07. i 11. aprila gde su gosti bili učenici osnovnih škola Radoje Domanović i Branislav Nušić iz Beograda.\nPostavljena je improvizovana raskrsnica na kojoj su deca uz pomoć policajca rešavala zadate saobraćajne situacije, dok su drugi učestvovali u kretivnoj radionici sa crtežima na temu bezbednosti u saobraćaju. Instruktori bezbedne vožnje su pojašnjavali važnost i način upotrebe dečijeg sedišta u vozilu. Učenici su učestvovali su u edukativnoj radionici i na taj način kroz igru naučili osnove o pravilnom kretanju na ulici, prelasku raskrsnice na obeleženom pešačkom prelazu i kretanju preko raskrsnice koju reguliše semafor. Direktorka škole Branislav Nušić, gospođa Marijana Stefanović, izjavila je da škola podržava povećanje svesti u javnosti o ovoj bitnoj temi i ulaže napore kako bi učenici ove poznate, jedne od najstarijih škola u gradu, bili što bolje edukovani o bezbednom ponašanju u saobraćaju.\nU obuci o pravilnom korišćenju dečijeg sedišta učestvovali su zajedno sa decom i njihovi roditelji. Pored ovih edukativnih radionica, kreativnost na temu bezbednosti u saobraćaju iskazala su deca, mali slikari, koja su kroz likovne radove pokazala poznavanje saobraćajnih pravila. Svi radovi na temu bezbednosti u saobraćaju, na kraju akcije učestvuju u izboru za najbolji crtež koji će biti posebno nagrađen na likovnoj izložbi koju će organizovati Hyundai Srbija. Akcija ''Znanje i igrice za bezbedne ulice'' koja je posvećena povećanju bezbednosti dece u saobraćaju, a koju organizuje Hyundai Srbija, ima dugu tradiciju, od 2008. godine do danas, a podržali su je za ovaj dugi niz godina Narodna kancelarija predsednika Republike Srbije, Ministarstvo unutrašnjih poslova, Saobraćajna škola u Zemunu, brojni profesori Saobraćajnog fakulteta i javne ličnosti.\nPrepoznali smo potrebu da se povećanju bezbednosti u saobraćaju aktivno priključi šira javnost i što veći broj društveno odgovornih kompanija, što je takođe i globalno opredeljenje Hyundai Motor Company, koja akcije ovog tipa organizuje širom sveta.\nNaša poruka javnosti je da od najranijeg detinjstva treba uticati na decu i isticati neophodnost i važnost bezbednosti u saobraćaju, bilo da u saobraćaju učestvuju kao pešaci ili kao putnici u vozilu, sa krajnjim ciljem kako bi broj poginulih i povređenih u saobraćajnim nezgodama svake godine bio sve manji.\nAkcija je zamišljena kao podrška trenutno aktuelnoj temi bezbednosti u saobraćaju, uz podršku najuticajnijih TV, print i digitalnih medija.\nKada se udruže Manhart i Carlex Design, dobije se ovo! (FOTO)\nManhart Performance je još jednom pokazala svoju kretivnost i znanje, ovoga puta na modelu BMW X6, koji je dobio i novo ime - MHX6 800. Iz oznake se jasno može pročitati snaga ovog SUV monstruma...


Oživljavanje kreditne aktivnosti…\nYou are at:Home»Prethodna izdanja»2014»78»Oživljavanje kreditne aktivnosti…\nUporedo sa preporodom ekonomije u zapadnoj Evropi oživljavaju i poslovne aktivnosti u CIE (region Centralne i Istočne Evrope). Istovremeno se uočavaju i blagi znaci oporav-ka širom regiona. Ovo su samo neki od zaključaka najnovijeg Istraživanja bankarskog sektora regiona Centralne i Istočne Evrope koje je sprovelo Odeljenje za strateške anali-ze CIE UniCredit banke.\nPrema istraživanju, očekuje se da korporativni sektor bude glavni pokretač kreditne aktivnosti u narednim godinama. Od sredine 2013. godine rast kreditiranja se umereno ubrzavao, dok je rast depozita i dalje na stabilnom nivou koji podržava postepen zaokret ka novom bankarskom modelu. Uprkos izazovima, bankarski sektor u CIE nastavlja da pokazuje zadovoljavajući nivo profitabilnosti, dok je povraćaj na kapital više nego dvostruko veći u odnosu na ovaj parametar u zapadnoj Evropi.\nVeća industrijska proizvodnja\n“Ponovni rast industrijske aktivnosti, koji bi trebalo da se nastavi i u 2014. godini, svakako je najpozitivniji trend koji je karakterisao CIE tokom 2013. Znaci ekonomskog oporavka u Zapadnoj Evropi takođe stimulišu veću industrijsku proizvodnju u CIE, iako su i dalje uočljive razlike od zemlje do zemlje“, kaže Đani Franko Papa, direktorUniCreditove Divizije za CIE…


SMRTNOST u prva četiri meseca ZA TREĆINU VEĆA, manji deo "otpada" na KORONU\nU Srbiji su u prva četiri meseca ove godine umrle 46.194 osobe, što je za trećinu više nego u istom periodu prethodne godine, kada je broj umrlih bio 34.642, saopštio je Republički zavod za statistiku.\nDakle, za četiri meseca je oko 11.500 smrtnih slučajeva više nego u istim mesecima 2020. godine.\nImajući u vidu ove brojke, proizilazi da je smrtnost daleko veća od one koju, bar zvanično, uzrokuje koronavirus.\nNaime, do 31. decembra 2020. godine od posledica koronavirusa je, prema zvaničnim podacima, preminuo 3.211 pacijent, a na kraju aprila taj broj je porastao na 6.362.\nPrema tome, u prva četiri meseca ove godine, po zvaničnoj statistici, od posledica koronavirusa preminula je 3.151 osoba.\nProstom računicom dolazi se do zabrinjavajućeg podatka da je u Srbiji u tom razdoblju skoro 8.500 ljudi preminulo od uzroka koji nemaju veze sa koronavirusom, odnosno više od dve trećine su “non” kovid smrti.\nU periodu januar-april ove godine u Srbiji su rođene 18.894 bebe, što je 1,4 odsto manje nego u prva četiri prošlogodišnja meseca, kada je broj živorođene dece iznosio 19.166.


Saša Janković posetio Užice – Zlatibor.News\n27/03/2017 ZlatiborNewsComments Off on Saša Janković posetio Užice\nTagged izbori, izbori 2017, predsednicki izbori 2017, saša janković, uzice\nU opštini Čajetina proces formiranja biračkih odbora je priveden kraju. Imenovani su članovi biračkih odbora u stalnom i proširenom sastavu. Od jedanaest prijavljenih kandidata, svoje predstavnike u proširenom sastavu biračkih odbora će imati devet kandidata. kada se završi štampa glasačkih listića, oni će biti distribuirani opštinskim radnim telima. Potom sledi podela izbornog materijala biračkim odborima. Ove […]


Ključna tema razgovora u Briselu nastavak dijaloga Beograda i Prištine – BTV\nKljučna tema razgovora u Briselu nastavak dijaloga Beograda i Prištine\n29.10.2019. btv 0 Comments\nSa predsednikom Evropske komisije Žanom Klodom Junkerom u Briselu je predsednik Srbije Aleksandar Vučić i na radnoj večeri koju Federika Mogerini organizuje za lidere Zapadnog Balkana.\nKljučna tema – nastavak dijaloga Beograda i Prištine.\nBiH će na večeri u Briselu predstavljati sva tri člana Predsedništva – Željko Komšić, Milorad Dodik i Šafik Džaferović.\nU pitanju je već tradicionalan format u kome šefica EU diplomatije Federika Mogerini od 2107. godine okuplja lidere iz regiona.Ovoga puta biće to i oproštajna večera obzirom na kraj mandata Federike Mogerini na mestu Viskoke predstavnice EU.Predviđeno je da se lideri okupe za stolom u 19:30 u zgradi Evropske službe za spoljne poslove u Briselu.\n← Smena na vrhu ATP liste za sedam dana\nDačić sutra učestvuje na sednici SB UN o Kosovu →\nOdbojkašice Srbije osvojile prvo mesto na SP\nNova erupcija vulkana Kilauea


Izbor predsednika Albanije: Niko se nije kandidovao - 22.05.2022, Sputnik Srbija\nIzbor predsednika Albanije: Niko se nije kandidovao\nDrugi krug izbora za predsednika Albanije propao je pre nego što je i počeo, pošto se niko nije kandidovao za tu funkciju. 22.05.2022, Sputnik Srbija\nRok za podnošenje kandidature za predsednika Albanije istekao je danas u 16 sati i u tom periodu nijedna parlamentarna stranka nije predložila svog kandidata.Sednica albanskog parlamenta, na kojoj bi trebalo da se obavi drugi krug izbora za predsednika države održaće se u ponedeljak u 18 sati, međutim ona se već unapred smatra neuspešnom, prenosi Albanijan post.Ranije je poslanik opozicione Demokratske stranke Arbi Agaljiu izjavio da ta stranka neće predložiti nikoga dok se ne prihvati dokument te stranke u kome traže da opozicione stranke mogu da predlože četiri kandidata, kao i da se kandidat u poslednjih pet godina nije aktivno bavio partijskom politikom.Kandidata nije predložila ni vladajuća Socijalistička partija.Prema proceduri, predsednik Albanije se bira glasanjem u pet krugova. Ukoliko ni nakon pet krugova predsednik ne bude izabran, raspisuju se novi parlamentarni izbori, prenosi Kosovo onlajn.\nregion, region – politika, albanija\nCC BY-SA 4.0 / Wikipedia/Ervis.Reci/Cropped photo / Parlament Albanije u Tirani\nCC BY-SA 4.0 / Wikipedia/Ervis.Reci/Cropped photo /\nDrugi krug izbora za predsednika Albanije propao je pre nego što je i počeo, pošto se niko nije kandidovao za tu funkciju.\nRok za podnošenje kandidature za predsednika Albanije istekao je danas u 16 sati i u tom periodu nijedna parlamentarna stranka nije predložila svog kandidata.\nSednica albanskog parlamenta, na kojoj bi trebalo da se obavi drugi krug izbora za predsednika države održaće se u ponedeljak u 18 sati, međutim ona se već unapred smatra neuspešnom, prenosi Albanijan post.\nRanije je poslanik opozicione Demokratske stranke Arbi Agaljiu izjavio da ta stranka neće predložiti nikoga dok se ne prihvati dokument te stranke u kome traže da opozicione stranke mogu da predlože četiri kandidata, kao i da se kandidat u poslednjih pet godina nije aktivno bavio partijskom politikom.\nKandidata nije predložila ni vladajuća Socijalistička partija.\nPrema proceduri, predsednik Albanije se bira glasanjem u pet krugova. Ukoliko ni nakon pet krugova predsednik ne bude izabran, raspisuju se novi parlamentarni izbori, prenosi Kosovo onlajn.\n12 Maj, 14:55


Mesečna arhiva: February, 2019\nKontrasti: Izvršitelji u Srbiji – između prava i pravde\nNa temu profesije javnih izvršitelja i pitanje kako je došlo do toga da njihova profesija za samo osam godina bude predstavljena kao noćna mora onih koji nisu redovno plaćali račune za struju ili su kasnili sa otplatom kredita, u emisiji Kontrasti govorila je Katarina Toskić, pravna savetnica iz Komiteta pravnika za ljudska prava YUCOM.\n“Vlast da prestane da osniva organizacije koje opstruiraju konstruktivan rad”\nIzvršni direktor Fondacije za otvoreno društvo Milan Antonijević kazao je juče da je uloga civilnog društva u evrointegracijama konstruktivna, ali da vlast mora da prestane da osniva organizacije koje ometaju njihov rad.\nKatarina Golubović, direktorka YUCOM-a, govori za Glas Amerike o važnosti poglavlja 23 i 24 u pregovorima o pristupanju Srbije Evropskoj uniji.\nAntonijević: Vlast da prestane da osniva orgnaizacije koje opstruiraju konstruktivan rad\nIzvršni direktor Fondacije za otvoreno društvo Milan Antonijević kazao je 22. februara da je uloga civilnog društva u evrointegracijama konstruktivna, ali da vlast mora da prestane da osniva organizacije koje ometaju njihov rad. On je rekao da bi vlast umesto “što troši energiju na osnivanje takvih organizacija”, istu treba da potroši na razgovor sa organizacijama koje konstruktivno rade.\nUsvajanje nove medijske strategije bitno je za Srbiju na njenom putu ka Evropskoj uniji, zbog opšte važnosti medija za formiranje javnog mnenja, rekao je ambasador Bugarske u Srbiji Radko Vlajkov na konferenciji “Ljudska prava iznad pregovaračkih poglavlja”. On je naglasio da Bugarska nastavlja da podržava evropski put Srbije i da ulazak u EU zavisi od reformi koje se moraju sprovesti.\nDISKRIMINACIJA U SRBIJI – PRAKSA I IZAZOVI\nOd usvajanja Ustava Srbije 2006. godine i donošenja prvog Zakona o zabrani diskriminacije 2009. godine, o načelu ravnopravnosti i zabrani diskriminacije naizgled je napisan veliki broj tekstova i publikacija. Formirana je institucija Poverenika za zaštitu ravnopravnosti koja svakodnevno odlučuje o pritužbama građana, vodi strateške parnice i podnosi godišnje izveštaje Narodnoj skupštini Republike Srbije i javnosti.\nPredavanje iz oblasti rodno zasnovanog nasilja, nasilja u porodici, seksualnog zlostavljanja i trgovine ljudima\nKomitet pravnika za ljudska prava – YUCOM je 18. februara 2019. godine, uz podršku Ambasade Kanade u Beogradu, organizovao predavanje iz oblasti rodno zasnovanog nasilja, nasilja u porodici, seksualnog zlostavljanja i trgovine ljudima. Predavanje je održala dr Maryanne Pearce, strateška savetnica pomoćnika komesara Kraljevske kanadske konjičke policije (Royal Mounted Canadian Police) odeljenja koji se bavi istragom o nestalim i ubijenim ženama iz rezervata.


Poreske obaveze koje nastaju prilikom nabavke usluga iz inostranstva - SamSvojGazda\nNabavka usluga iz inostranstva je relativno jednostavna poslovna transakcija po pitanju administracije, pa mnogi poslovni subjekti ni ne pomišljaju da ona može da nosi određene specifične poreske obaveze.\nNaime, nabavka usluga, uopšteno govoreći, može biti direktno oporezovana sa dva poreza:\nPorezom na dobit po odbitku, i\nPorezom na dodatu vrednost – PDV-om.\nPorez na dobit po odbitku uređen je Zakonom o porezu na dohodak građana, i plaća se po stopi od 20% i to samo na određene vrste usluga koje vam pruža inostrano pravno lice – usluge istraživanja tržišta, računovodstvenih i revizorskih usluga i drugih usluga iz oblasti pravnog i poslovnog savetovanja, nezavisno od mesta njihovog pružanja ili korišćenja, odnosno mesta gde će biti pružene ili korišćene.\nUkoliko uslugu platite pravnom licu, koje ima sedište u jednoj od zemalja poreskog raja, tada porez placate na svaku uslugu, bez obzira na vrstu, i to po stopi od 25%.\nUkoliko Republika Srbija ima zaključen međunarodni ugovor o izbegavanju dvostrukog oporezivanja sa zemljom iz koje potiče firma kojoj plaćate naknadu za pružene usluge, pod određenim uslovima možete se osloboditi plaćanja poreza po odbitku.\nNa drugi porez, koji vas može tangirati u slučaju nabavke usluga iz inostranstva – PDV takođe indirektno utiče vrsta usluga koju nabavljate. Naime, u članu 12 Zakona o porezu na dodatu vrednost određeno je tkz mesto pružanja usluga za različite vrste usluga.\nAko vaša transakcija prema članu 12 Zakona pripada uslugama pruženim u Republici Srbiji, na vrednost usluge internim putem obračunavate porez na dodatu vrednost po stopi od 20%. Napominjemo da ovu obavezu imaju i subjekti koji nisu u sistemu PDV-a (privredna društva i preduzetnici van sistema PDV-a, uključujući i paušalce).


Nemačka otvorila granice za državljane Srbije - Aviatica\nDatum / Date: 24.06.2021.\nNakon više od godinu dana Nemačka je ponovo otvorena za sve putnike iz Srbije.\nStavljanjem Srbije na zelenu listu EU među države koje nisu rizične za širenje koronavirusa Covid-19, stvorili su se uslovi da državljani naše zemlje mogu da obavljaju neesencijalna putovanja ka zemljama Unije, ali u skladu sa njihovim posebnim pravilima.\nOsim Grčke, koja od sredine maja omogućava turističke posete državljanima Srbije, sada su, nakon najnovije odluke EU, to uradile i Holandija i Austrija, dok je Nemačka najnovija na listi zemalja koje su se otvorile za nosioce pasoša Republike Srbije.\nUlazak u Nemačku je do sada bio moguć samo u izuzetnim okolnostima i našim državljanima sa boravkom u Nemačkoj kao i članovima njihovih poriodica. Od sada su posete ovoj zemlji moguće bez ikakvih ograničenja u pogledu razloga putovanja, ali uz određene mere.\nSvi putnici moraju da poseduju dokaz o vakcinaciji ili imunizaciji ili negativan test na Koronu u trenutku polaska.\nNemačka zahteva potvrdu o vakcinaciji u digitalnoj ili štampanoj formi. Potrebno je da je od druge doze vakcine prošlo najmanje 14 dana pre planiranog ulaska u Nemačku. Priznaju se samo vakcine koje su odobrene u EU.\nZa osobe koje su preležale Koronu dovoljna je digitalna ili štampana potvrda izdata ne ranije od 28 dana i ne kasnije od šest meseci pre planiranog ulaska u Nemačku.\nPutnici koji nisu vakcinisani i nisu preležali koronavirus moraju da poseduju negativan test, a prihvataju se antigenski testovi kao i PCR, LAMP ili TMA, koji moraju biti urađeni u sertifikovanoj laboratoriji. Antigenski test ne sme biti stariji od 48 sati, a PCR i ostali testovi od 72 sata pre ulaska u Nemačku. Neće biti prihvaćeni kućni testovi.


Liga Evrope: Srpski predstavnici igraju prve mečeve 1/16 finala\n12. februar, 2018.\nU utorak i četvrtak igraju se prvi mečevi šesnaestine finala Lige Evrope, a uzbudljive duele u ovaj fazi takmičenja očekuju i srpski predstavnici, Partizan i Crvena zvezda.\nEvropsko fudbalsko proleće je pred nama, a ono nam donosi i dugo očekivane duele srpskih predstavnika u nokaut fazi Lige Evrope. Partizan i Crvena zvezda su sjajnim igrama u grupnoj fazi ovog takmičenja potpuno zasluženo izborili svoja mesta među 32 najbolje ekipe, a mečevi koji su na programu u utorak i četvrtak šansa su da učine još jedan veliki korak napred u popravljanju ugleda srpskog klupskog fudbala.\nBEOGRAD: CRVENA ZVEZDA – CSKA MOSKVA (utorak 13.februar, 18:00 časova, RTS 1)\nEkipa Crvene zvezde će u utorak na stadionu ’’Rajko Mitić’’ dočekati prošle sezone drugoplasirani tim ruskog šampionata, ekipu CSKA Moskva. Crveno-beli uoči početka prolećne polusezone zauzimaju prvo mesto na tabeli Super lige Srbije, a sa uspehom su se borili i na ostala dva ’’fronta’’. Ruski tim je dosta dobro igrao tokom jesenjeg dela sezone i trenutno zauzima treće mesto na prvenstvenoj tabeli, sa istim bodovnim saldom kao drugoplasirana ekipa Zenita. Moskovljani su u grupnoj fazi Lige šampiona zauzeli treće mesto u grupi A sa devet osvojenih bodova. Meč u Beogradu će početi u 18:00 časova, a obezbeđen je direktan televizijski prenos na prvom programu Radio-televizije Srbije.\nBEOGRAD: PARTIZAN – VIKTORIA PLZEN (četvrtak 15.februar, 21:05 časova, RTS 1 / TV Arena sport 4)\nEkipa Partizana će u četvrtak na svom stadionu u Humskoj ugostiti prošle sezone drugoplasirani tim češkog šampionata, ekipu Viktoria Plzen. Crno-beli uoči početka prolećne polusezone zauzimaju drugo mesto na tabeli Super lige Srbije, a sa uspehom su tokom jeseni nastupali na sva tri ’’fronta’’. Češki tim je odlično igrao tokom jesenjeg dela sezone i trenutno vrlo ubedljivo zauzima prvo mesto na prvenstvenoj tabeli, uz petnaest pobeda i samo jedan remi. U grupnoj fazi Lige Evrope češki tim je zauzeo prvo mesto u grupi G sa dvanaest osvojenih bodova. Meč u Beogradu će početi u 21:05 časova, a obezbeđen je direktan televizijski prenos na prvom programu Radio-televizije Srbije i četvrtom programu TV Arena sport.


Vesti online / Vesti / Srbija / Oricio: Želimo da Srbija bude model za region\nŠef Misije OEBS u Srbiji Andrea Oricio izjavio je danas da je medijska strategija, čiji nacrt je predat vladi, alat koji treba da stvori zdravije okruženje za rad medija.\n- Želimo da Srbija bude model za ceo region - rekao je Oricio na skupu na kome je ambasadorka Slovačke Dagmar Repčekova predstavila prioritete svoje zemlje tokom godišnjeg predsedavanja OEBS-u koji su, kako je ocenio, iako ambiciozni realni.\nŠef OEBS misije je rekao da zdravije medijsko okruženje podrazumeva i medijski profesionalizam, slobodu izražavanja i uključivanje mladih.\nPrema njegovim rečima, mediji su pored ustavnih reformi i vladavine prava oblast na koju OEBS stavlja glavni fokus.\nPonovio je da je cilj OEBS-a u Srbiji saradnja i partnerstvo sa institucijama, vladom, ... kao i modernizacija društva, vladavina prava, nezavisno pravosuđe...\n- Vladavina prava je ključna za demokratske institucije. Ali i borba protiv organizovanog kriminala, sloboda medija i medijski profesionalizam - rekao je on i podsetio da je misija bila uključena u rad na ustavnim reformama u oblasti pravosuđa.\nMisija OEBS-a, po njegovim rečima, nudi saradnju i predloge parlamentu da bi reforma dovela do nezavisnog sudstva.\nTo je kako je dodao, takođe učinjeno i kroz pružanje stručne pomoći, organizovanje debata.\n- Ti amandmani su sada u parlamentu i to daje dve opcije Srbiji da definiše gde želi da bude u pogledu nezavisnog sudstva a parlamentu da ostvaruje svoju ulogu - ocenio je Oricio.\nZašto američki mediji upozoravaju Belu kuću na Srbiju?\nSRBIJA Američki diplomata: Misije OEBS-a na KiM su bile paravan za vojnu operaciju\nEX YU Francuska ofanziva na Balkan: Čemu Srbija može da se nada\nUtorak 22.01.2019. 21:56\nKakve ti medije hoćeš.Isključivo one koji pričaju tvoju priču.Sve ostalo spada u neslobodu medija.hajde više s tom prišom o slobodi medija.Isuviše ofucano.


Novo u domenu umetničke keramike iz Zlakuse na izložbi u Gradskoj galeriji Užice - Portal Pasaž\nNovo u domenu umetničke keramike iz Zlakuse na izložbi u Gradskoj galeriji Užice\nPosted: 28. novembra 2017. u 12:35 / by Milunka Nikolić / comments (0)\nIzložba radova nastalih na 22. Međunarodnoj koloniji umetničke keramike „Zlakusa 2017“ otvorena je u Gradskoj galeriji Užice 27. novembra.\nRadovi ovogodišnjeg saziva kolonije, stvaralaštvo 13 umetnika sa tri kontinenta, ukrštanjem kulture Turske, Egipta, Tunisa, Grčke, Španije, Hrvatske i Srbije, predstavljeni na izložbi u Gradskoj galeriji Užice, pokazali su, još jednom, da razmena iskustava i znanja kroz zajednički rad neizbežno rezultira u nečem novom. Ovog puta, u pitanju su radovi svedenijih formi, sa dosta simbolizma iz različitih tradicija, u jednom kompaktnom narativu ograničenom ne samo mogućnostima koje pruža način izrade keramičkih predmeta na „zlakuški način“ već i idejom umetnika o, reklo bi se, smirenosti u ovom ludom tempu života. Praktičnost i pragmatičnost koja prati modernu tekovinu minimalizma u savremenoj umetnosti dala je ovogodišnjoj izložbi obeležje i potvrdu da tradicija može nadrasti, pretpostavlja se u pomenu reči, konzervativni i permanentno uštogljeni ciklus jednog te istog, diskretnim uvođenjem u preovlađujućeg u umetnosti, a sve to isfiltrirano visokim kriterijumima . Bez preteranog eksperimentisanja, ali uz veliku dozu inovativnosti koja nije samo rezultat međusobnog uticaja umetnika iz različitih zemalja, ovogodišnja izložba je donela korak više u domenu umetničke keramika na nivou koji prevazilazi domaće okvire.\n-Ove godine imali smo zaista različite umetničke predispozicije, odnosno kulture koje su kroz učesnike kolonije, smatram donele dosta dobre rezultate- rekla je osnivač i rukovodilac projekta „Keramika Zlakusa“, akademski umetnik, Sofija Bunadžić. Sofija je dodala da je „svaka kolonija do sada dala drugačiji rezultat , različite radove“ i da „to zavisi od učesnika koji dolaze: njihovog umetničkog izraza, pristupa keramici, pretežnog interesovanja u ovoj oblasti: da li se radi o dekorativnoj ili upotrebnoj keramici, načina života, uslova rada u njihovim zemljama…, a da se sve to uobliči kada počnu da rade sa onim, i na način na koji se radi u Zlakusi“.\n-Prilagođavanje materijalu koji je karakterističan za Zlakusu, rad na grnačrskom točku, potom postupak pečenja na otvorenoj vatri svakako su parametri koji opredeljuju ideju umetnika, i taj praktičan momenat je nešto što ih usmerava ka određenim tačkama u traženju toga šta će uraditi. Pri tome, bitna je i njihova međosobna komunikacija, tako da se dešava i da ti prvi razgovori o umetnosti, keramici i načinu rada, stvore uslove da neka tema bude preovlađujuća. Ove godine smo, na primer imali profesora sa akademije u Turskoj koji je radio sa bojama, a svoje apstaktne, trodimenzionalne slikarske intervencije na keramici su nešto novo i nešto što se izdvaja na ovoj izložbi. Imali smo i ranije intervencija bojom, ali ovaj, dosta uspešan rad, jeste nešto što je svima nama donelo novo iskustvo i dodatni motiv daljem radu. Ta razmena iskustava i znanja je nešto što je dragoceno za svako okupljanje, a to u stvari, pored radova, predstavlja i doprinos kolonije području umetničke keramike- rekla je Bunadržićeva.\n-Kad sam kretala u ovaj rad, u obnavljanje starog zanata prilagodivši ga umetnosti, nisam očekivala da će se sve ovako odvijati: da će Zlakusa, tehnika i ono što sam zamislila kao koloniju, dostići ovako visoku ocenu među keramičarima, napraviti ovakve učinke, što se tiče radova, i zahtevati ovoliko angažovanja. Razumevanje meštana, Grada, i Ministarstva kulture koji podržavaju koloniju, brojnih prijatelja i sponzora doprineli su, isto kao i interesovanje umetnika i javnosti, njenom razvoju svih ovih godina- izjavila je Sofija na otvaranju izložbe.\nIzložbu je otvori Član Gradskog veća, Vidoje Drndarević naglasivši da „značaj kolonije odavno prevazilazi i granice države, a Zlakusa, tokom njenog trajanje postaje centar umetničke keramike u međunarodnim okvirima“, i još jednom istakavši značaj koji su umetnici dali u očuvanju tradicije prilagodivši zlakuški način izrade upotrebnih predmeta svojim idejama.\nOtvaranju izložbe je prisustvovao i Milun Savić, grnčar iz Zlakuse koji godinama unazad svoj dom otvara umetnicima iz sveta, ali i veštinom pečenja na otvorenoj vatri doprinosi radu kolonije.\nIzložba u Gradskoj galeriji Užice biće otvorena naredne dve nedelje.\nali uz moderni i umereni minimalizam u obliku, provlači se ideja praktičnosti


Naša priča počinje 1994. sa otvaranjem prvog maloprodajnog objekta sa opremom za bebe.\nPrekretnica u poslovanju bila je 2001. godina kada počinjemo aktivno da se bavimo uvozom i distribucijom.\nDanas je kompanija Keprom jedna od vodećih distributerskih kompanija u oblasti proizvoda za bebe i decu u Srbiji.\nPored ove kategorije proizvoda u ponudi se nalaze i kozmetički proizvodi i medicinska sredstva.\nKompanija Keprom je jedna od članica Keprom grupe. Pored Keproma, članice Keprom grupe su Aksa, jedan od vodećih maloprodajnih lanaca bebi i dečje opreme u Srbiji, kao i K-Pharma, u čijem sastavu posluje jedanaest „Velikih apoteka“ u Beogradu.\nIsporučiti kvalitetne proizvode i usluge koji porodici olakšavaju brigu o zdravlju, nezi i odgajanju dece.\nPostati prvi, pouzdan i dugoročan izbor za sve naše saradnike, potrošače i partnere na svim tržištima na kojima poslujemo.\nVrednosti oslikavaju specifičnu kulturu naše kompanije. One se ogledaju u načinu ponašanja, načinu odevanja, načinu rada, pisanoj i usmenoj komunikaciji, odnosima prema kolegama. Vrednosti Keprom kompanije su: Integritet, Posvećenost, Inicijativa i Učenje i razvoj.\nIntegritet se odnosi na lične osobine iskrenost, otvorenost, transparentnosti i doslednosti u svim poslovima sa zainteresovanim stranama.\nPosvećenost se odnosi na unutrašnju ličnu motivaciju i volju za angažovanjem u zadacima, izazovima, odgovornostima uz upornost i odlučnost da se postignu željeni ishodi i ciljevi.\nInicijativa se odnosi na lični kvalitet i sposobnost procene i pokretanja aktivnosti nezavisno od spoljnih podsticaja, pre nego što to drugi učine i često bez direktnog uticaja rukovodstva.\nUčenjem i razvojem se naglašava potreba za stalnom posvećenošću da se steknu i razmene nova saznanja, da se nešto novo nauči i da se to što je naučeno primeni u praktičnom smislu, što će rezultirati poslovnim i organizacionim razvojem Keprom Grupe u cilju unapređenja svih zainteresovanih strana.\nPogledajte sve naše brendove


Agonija simbola nemačke finansijske moći - BIGportal.ba\nAugust 4, 2019 August 3, 2019 0156\nPiše: Miroslav Stojanović Visoka cena bankarske pohlepe i megalomanskih ambicija: Najveća nemačka banka s nacionalnom oznakom u imenu, Dojče banka, „polomila“ je zube onog časa kad se, napuštajući tradicionalno (komercijalno) poslovanje, upustila u riskantnu avanturu izrastanja u šampiona na globalnom tržištu uz pomoć problematičnih i toksičnih „finansijskih derivata“, napadajući pri…\nVisoka cena bankarske pohlepe i megalomanskih ambicija: Najveća nemačka banka s nacionalnom oznakom u imenu, Dojče banka, „polomila“ je zube onog časa kad se, napuštajući tradicionalno (komercijalno) poslovanje, upustila u riskantnu avanturu izrastanja u šampiona na globalnom tržištu uz pomoć problematičnih i toksičnih „finansijskih derivata“, napadajući pri tome (neuspešno) samo srce bankarskih opsena, manipulacija i prevara, Volstrit\nPosle decenije drama, skandala i afera najveća nemačka banka s nacionalnim predznakom u imenu, Dojče banka, ulazi u novo poglavlje takođe dramatične neizvesnosti: ambiciozni plan radikalnog, i po uverenju njenih trenutnih kormilara i stratega, spasonosnog – u šta mnogi sumnjaju – restrukturiranja „težak“ 7,2 milijarde evra, uz otpisivanje (najmanje) osamnaest hiljada radnih mesta, tj. petine zaposlenih!\nReč je o poduhvatu koji bi trebalo da predstavlja radikalan preokret u „filozofiji poslovanja“ nemačke banke: vraćanje njenim „izvornim korenima“, posle avanture koja je plaćena (pre)visokom cenom. U tu problematičnu avanturu bivše rukovodstvo se upustilo rukovođeno megalomanskim ambicijama da od nacionalnog bankarskog simbola napravi globalnog lidera na (svetskom) finansijskom tržištu.\nPokušali su da to učine (bezglavim) ulaskom u „moderno (hazardersko) bankarstvo“, pravljenje velikog novca (praktično) ni iz čega: uz pomoć famoznih „bankarskih derivata“, „toksičnih“ kredita i investicija, spekulacija, prevara, nameštanja međubankarskih kamata (Libor) do klasičnog pranja novca. Svega što je decenijama pre toga bilo nespojivo sa onim što je ovu banku činilo visokorespektabilnom i izvan nacionalnih granica i pribavljalo joj dragoceno i neupitno poverenje, serioznost i pouzdanost. To je, konačno, dovelo u pitanje njen opstanak, s nesagledivim posledicama ne samo za Nemačku nego i za globalni finansijski sistem.\nU nerealnim ambicijama izrastanja u globalnog šampiona, Dojče banka je „polomila zube“, jurišajući na samo „srce“ finansijske moći, bankarskih opsena i prevara, najpre i najviše Volstrit, a potom i londonski Siti, pokušavajući da na „tuđem terenu“ i za nju dotad tuđim pravilima igre, u mutnim poslovima, preotima tuđu klijentelu, tržište i moć. Zaposleni u ovim njenim destinacijama platiće sada najveću cenu onog „bolnog“ hirurškog zahvata: otpisivanje radnih mesta biće, najpre i najviše, u njujorškim i londonskim filijalama Dojče banke.\nNezaustavljivi hod po mukama\nA sve do izbijanja one fatalne finansijske krize iz 2007. i 2008. činilo se da su nemački bankari, kojima je domaće tržište bivalo sve više tesno i neprofitabilno – između ostalog i zbog nultih kamatnih stopa Evropske centralne banke na štednju i depozite – upravo na američkom tržištu otkrili „rudnik zlata“. Njihova „maštovitost“ u mutnim poslovima kao da nije imala granica i obzira. S megalomanskim ambicijama rasli su i profiti, stvarani u „sivoj zoni“, sve dok olujni vetrovi dramatične finansijske krize nisu počeli da rasteruju maglu i opsenu lihvarskih, visokoriskantnih poslova.\nOd tada je krenuo nezaustavljivi hod po mukama Dojče banke koji je sve više prerastao u njenu agoniju. Zbog mutnih poslova, od kojih su se neki graničili s kriminalom, i predstavljali kriminal, uzdrmani nemački džin se suočavao, najviše na američkom tlu, s ogromnim gubicima i drakonskim kaznama.\nBalast „toksičnih derivata“\nNjihov iznos – a radilo se o desetinama milijardi dolara – pretio je u jednom trenutku, 2016, da je otera u stečaj. Te godine je američko ministarstvo pravde kaznilo Dojče banku globom „teškom“ 14 milijardi dolara. Ta suma je, posle teških i mučnih pregovora i nagodbi, na kraju prepolovljena. Nisu, međutim, time i okončane sve nevolje i obaveze posrnule banke: njoj u ovom času, kako tvrde pouzdani mediji, od „Fajnenšel tajmsa“ do „Gardijana“, preti više od osam hiljada tužbi iz celog sveta.\nNajveći problem Dojče banke, po uverenju stručnjaka, jeste i biće kako da se oslobodi astronomskog balasta „toksičnih“ finansijskih derivata. Nedavno preminuli ugledni „Pečatov“ saradnik Momir Bulatović izneo je, u knjizi „Nevidljivi lanci“, frapantan podatak: Dojče banka je, knjigovodstveno, „vlasnik“ zastrašujućih četrdeset dva triliona tih famoznih finansijskih derivata: četrnaest puta veći od BDP-a ekonomski moćne Nemačke, dva puta veći od BDP-a cele Evropske unije!\nNevolje s Trampom\nUz sve druge nevolje koje su je snašle na izazovnom (i surovom) američkom tržištu, Dojče banka se našla i na opasnoj „liniji vatre“ u besomučnom preganjanju demokrata s predsednikom Donaldom Trampom. Kad već nisu uspeli da ga proteraju iz Bele kuće, demokrate su pomislile da bi možda mogle da ga spreče da u njoj ostane i po isteku prvog mandata upravo uz pomoć nemačke banke.\nPreko jednog kongresnog tela, u kojem imaju većinu, zahtevali su od Dojče banke da im ustupi „bankarski dosije“ njenog najglasovitijeg klijenta, uvereni da u njihovim međusobnim odnosima i poslovanju ima dosta problematičnog i mutnog. Tramp je preko svojih advokata pokušao da izdejstvuje sudsku zabranu odavanja bankarske tajne.\nNeuspešno. „Blumberg“ je prvi objavio vest da je Dojče banka rešena (prinuđena) da ustupi sve papire koji se odnose na njeno, očigledno, turbulentno poslovanje sa Donaldom Trampom iz vremena kada je on bio „samo milijarder“. „Njujork tajms“ je nedavno objavio kako je Tramp bio izdašno zasipan kreditima Dojče banke u vreme kada američke banke nisu više htele da čuju za njega.\nNemačkoj banci se i taj riskantni posao uklapao u ambiciju da na njihovom terenu otme što više klijenata, pogotovu kad su, kao u slučaju Trampa, bili tako glasoviti. Kad je reč o njihovom „turbulentnom odnosu“, zna se da su, s jedne i druge strane, letele tužbe i protivtužbe: Dojče banka je pokušavala da sudski naplati pozajmicu (baratalo se s više od dve milijarde dolara) datu budućem predsedniku, a Tramp je tužio banku za „izazivanje finansijske krize“, tražeći tri milijarde dolara odštete. Na kraju je, i u ovom slučaju, došlo do nagodbe i poravnanja.\nIzostala „svadba slonova“\nNemačka vlada je s naglašenom zabrinutošću pratila dramu i posrtanje najveće, i dugo vremena najprestižnije domaće banke. Iz Berlina su u časovima „visokih temperatura“ stizali signali da država neće dozvoliti gašenje nekadašnjeg simbola nacionalne finansijske moći. To je, makar na kratko vreme, smirivalo situaciju, ali nije zaustavljalo strmoglav pad akcija ove banke.\nUz to je, sudeći bar po medijskim izveštajima, postajao sve uočljiviji strah da bi nacionalni simbol mogao da postane vlasništvo stranaca. Spominjale su se mahom ambicije Kine i na ovom polju, a najčešće je u opticaju bio sve ambiciozniji akcionar Dojče banke, Katar.\nDa bi, očigledno, predupredila ta strahovanja, vlada je, otkrivali su nemački mediji, krenula u „akciju spasavanja“ praveći, u potaji, sondažu za „svadbu slonova“, pripajanje Komerc banke Dojče banci. Tu ideju prvi je lansirao u „nacionalnoj strategiji 2030“ ministar privrede (i čovek od najvećeg kancelarkinog poverenja) Peter Altmajer. Tu ideju je potom srčano podržao i krenuo u njenu realizaciju ministar finansija i vicekancelar Olaf Šolc.\nDo „svadbe slonova“ nije, međutim, došlo, na zadovoljstvo zaposlenih u obe banke, sindikata i njihovih poslovnih partnera. Strahovalo se da bi ovaj iznuđeni „brak“ bio loš: umesto da se bave svojim klijentima, dve banke bi se (pre)dugo bavile sobom u mučnom procesu srastanja.\nEksperti su, u tom kontekstu, upozoravali na slučaj preuzimanja Post banke od strane Dojče banke. Iako se to dogodilo pre nekoliko godina (inicijativa bivšeg kancelara Gerharda Šredera da se stvori nemačka „superbanka“, realizovana formalno posle njegovog silaska s vlasti), još nije došlo do pune harmonizacije.\nVerovanje u „novu eru“\nBilo je i drugih ideja u opticaju. Da neka od domaćih banaka, ili neki investitor, uđe u aranžman sa Dojče bankom, ali nijedna nije pretvorena u konkretnu inicijativu. Investitori su, očigledno, strahovali od toga šta bi sve moglo da ispliva iz tajnih, i mračnih, bankarskih jazbina zbog ogromne koncentracije onih famoznih „toksičnih derivata“ nataloženih u poslovanju ove banke.\nOdluku o radikalnom restrukturiranju Dojče banke, i vraćanje „izvornim korenima“, njen sadašnji (vrhovni) šef, prvi Nemac na njenom kormilu posle čitave „serije“ stranaca, Kristijan Zevig saopštio je u zaista nepovoljnom trenutku: ispostavilo se da je banka u prva dva kvartala ove godine uknjižila gubitak od 3,1 milijarde evra!\nZevig je, uprkos svemu, optimista. Taj gubitak jeste, kaže, osetno veći od očekivanog, ali je banka na putu ozdravljenja i jačanja. Počinje „nova era“ Dojče banke i njenog fokusiranja na ono što je i bila njena izvorna obaveza: mala i srednja preduzeća i velike nemačke korporacije. Da bi, makar psihološki, ohrabrio sadašnje i potencijalne akcionare, Zevig je najavio da će četvrtinu svoje plate investirati u akcije banke.\nPosrnuli nemački gigant, s trenutno nešto više od devedeset hiljada zaposlenih, od toga 41.600 u Nemačkoj, i poslovanjem u sedamdeset država, osnovan je 1870. godine u Berlinu. Ideja je bila da se nemačka privreda konačno oslobodi zavisnosti od engleskih i francuskih banaka, u čemu se uspelo. Ali situacija se u minuloj deceniji dramatično promenila: zbog uzdrmane Dojče banke, između ostalog, nemački privrednici postaju zavisni opet od stranih banaka. Ovoga puta prevashodno – američkih…\n500 vatrogasaca bori se sa požarom u Portugalu\nTramp demantuje Predsjedništvo Francuske: Ja o tome nisam razgovarao


Vladičin Han postaje opština od koje treba učiti – Info Aktivist\nVladičin Han postaje opština od koje treba učiti\nSvi parametri poslovne politike, kojima opština Vladičin Han završava ovu, a ulazi u sledeću kalendarsku godinu, takvi su da bi ih poželeo bilo koji predsednik, bilo koje opštine u Srbiji.\nTo je opšti i nepodeljeni utisak koji su novinari poneli sa skoro dvočasovne press konferencije kuju su im priredili predsednik Goran Mladenović i njegov zamenik Vlada Kostić.\nPored 700 novih radnih mesta, blizu 1000 aktivnih privrednih društava i preduzetnika i prosečne zarade oko 4.000 zaposlenih koja je prešla 42.000 dinara, predsednik Mladenović je u prvi plan stavio sledeći podatak.\n-Opština Vladičin Han je u 2018. godini imala ubedljivo najveći porast zarada od svih opština u Pčinjskom okrugu, a u Srbiji ispred nas je u 2018. bila samo opština Lučane u čijoj strukturi privrede preovladava namenska industrija – rekao je predsednik Mladenović.\nU „godini za pamćenje“ kontinuiran i stabilan priliv sredstava u opštinski budžet omogućio je da se u infrastrukturu plasira preko 17, a poljoprivredu osam miliona dinara.\n-Istakao bih takođe da opština nema nikakvih kreditnih zaduženja, a danas na računu imamo 88,5 miliona dinara, čime možemo da isplatimo blizu sedam mesečnih zarada svih zaposlenih u lokalnoj samoupravi, javnim preduzećima i ustanovama – nastavio je Mladenović.\nU obraćanju novinarima, zamenik predsednika opštine Vlada Kostić, akcenat je bacio na sredstva koja je ova lokalna samouprava obezbedila projektnim finansiranjem od raznih domaćih i onostranih donatora.\n-Mi smo kvalitetnim projektima u prošloj godini, po svim osnovama i pozicijama, obezbedili ukupno oko 50 miliona dinara, što je značajno uticalo na relaksaciju opštinskog budžeta – rekao je Kostić.\nZa narednu kalendarsku godinu budžet opštine Vladičin Han projektovan je na 945 miliona dinara, što će, uz 500 novih radnih mesta značajno uticati na kvalitet života oko 21.000 stanovnika ove opštine.\n-U 2019. godini, zajedno sa Republikom, moramo sve učiniti da preduzećima i kompanijama koji su nosioci razvoja opštine, a koje predvodi kompanija „Teklas“, stvorimo ambijent za poslovanje kojim ćemo nastaviti ovaj trend, jer je to naša obaveza pred generacijama koje dolaze – reko je na kraju Goran Mladenović, predsednik opštine Vladičin Han.\nPrevious Post:Zimske jakne i čizame za decu\nNext Post:Trening u okviru projekta „Mapiranje lokalnog kulturnog i verskog nasledja, kao sredstvo za građansko i interkulturalno obrazovanje mladih”


Laguna - Bukmarker - Spektakularna promocija knjigoalbuma „Napet šou“ Marka Šelića Marčela - Knjige o kojima se priča\nČetvrti naslov ali ovog puta knjigoalbum Marka Šelića Marčela „Napet šou“ u izdanju Lagune, u četvrtak, 13. novembra, imao je zvaničnu promociju iako je za proteklih mesec dana, otkako je izašao iz štampe, već doživeo peto izdanje.\nVelika sala beogradskog Studentskog kulturnog centra bila je puna jer popularno zvani Marčelo uživa među mladima kultni status, koji mu je u početku karijere obezbedilo nastupanje kao prvorazredni izvođač hip-hopa, a u međuvremenu je pokazao i da je talentovan pisac.\nDirektor IP Laguna Dejan Papić, koji je priznao da još nije imao priliku da vidi tako veliko interesovanje za neku knjigu, kakvu su pokazali Marčelovi fanovi kada se pojavio „Napet šou“, jer se tokom prvog potpisivanja knjige u knjižari Delfi u SKC-u napravio pravi stampedo, a vreme za potpisivanje se stalno produžavalo jer se redovi nisu nikako smanjivali. Tako je, kazao je on, trajalo sve od 18 do 22 sata, a onda, nakon zatvaranja knjižare, Marčelo je još ceo sat potpisivao primerke knjige na ulici. Papić je istakao da je dosad štampano 10.000 primerka i da je polovina već prodata, dok se ostatak još može naći po knjižarama. On očekuje da će biti još mnogo novih izdanja.\nPrema rečima Papića, naziv ovog dela, kakvo dosad nije nikada objavljeno u Srbiji pa ni u regionu, „knjigoalbum“ nije baš najsrećnije rešenje, ali svakako se radi o knjizi u spoju sa muzikom, pa se zato može reći da se radi o muzici koja se može iščitavati i knjizi koja se može slušati. Definitivno, konstatovao je Papić, to je „hibrid između CD-a i knjige koji je istovremeno i više od muzike i više od književnosti“.\n„Rock enciklopedija“, kako mnogi nazivaju novinara koji prati pop i rok muziku, Petar Janjatović, kazao je da je veoma ponosan što ga je Marčelo pozvao da napiše prilog za ovu knjigu i da sada govori na njenoj promociji, jer je postalo prestižno da se bude tamo gde je Marčelo.\nNapomenuvši da je studirao svetsku književnost kao i Marčelo i da mu je po tom osnovu blizak, Janjatović je naglasio da ga fascinira i oduševljava širina znanja koju pokazuje Marčelo u svojim pesmama i esejima i da mu imponuju mladi koji sa toliko oduševljenja prate sve što on stvara. „Zemlja čija deca vole Marčela ne treba da se brine za budućnost“, poručio je Janjatović i dodao da ovu Marčelovu knjigu treba čitati uz utišan TV dok traju vesti i uz dobro vino.\nReditelj Kokan Mladenović, koji je uz Janjatovića, Davida Albaharija, Mihajla Pantića, Pavla Zelića, aforističara Dalibora Đorđevića, kolumniste Draže Petrovića, mirovnog radnika Milana Colića, psihologa i psihoterapeuta Vladana Beare i koordinatorke organizacije ASTRA Elene Krsmanović napisao prilog za „Napet šou“, naglasio je da se brojnim nagradama koje je Marčelo do sada dobio priključila i nagrada za scensku muziku koju je napisao za predstavu „Dr Nušić“.\n„Ako bi ovog časa trebalo poslati u svemir nešto što na najbolji način predstavlja Srbiju, to bi bila Marčelova knjiga koja je zapis zdravog razuma“, kazao je Mladenović.\n„Klinci ga beskrajno obožavaju“, primetio je Mladenović i objasnio da „danas nema u ovom našem društvu ničega što bi mladima dalo pratformu za normalne vrednosti osim onoga što piše i o čemu peva Marčelo“.\n„Živimo u vremenu kada je demokratija kompromitovana, kada nema novih opozicionih snaga, a vlada stravičan nedostatak opozicionih misli, i u takvoj zemlji koja se davi u jednoumlju Marčelo nudi knjigu koja navodi na opoziciona razmišljanja“, istakao je Mladenović.\nMarčelo je sa Filterima završio promociju razigravajući publiku živim nastupom i porukom „Hvala vam, vi ste moji divni prijatelji“ uz objašnjenje da bi svaki ekspoze bio suvišan.


Pokrajinska vlada pomaže u čišćenju zagađene reke Krivaje | Savez vojvođanskih Mađara\nPokrajinska vlada pomaže u čišćenju zagađene reke Krivaje\nPredsednik Pokrajinske vlade Igor Mirović i predsednik Skupštine AP Vojvodine Ištvan Pastor saglasili su se danas, nakon radne posete Bačkoj Topoli i Malom Iđošu, da je neophodno što pre pristupiti rešavanju problema zagađenosti reke Krivaje u tim opštinama.\nPredsednik Mirović rekao je da je cilj posete bio da se na licu mesta uvere u razmere, kako je ocenio, velikog problema, sa kojim se meštani tih opština suočavaju godinama.\n„Odlučili smo da u narednih nekoliko meseci, u saradnji sa lokalnim samoupravama, pripremimo velike projekte koji se odnose na izgradnju postrojenja za prečišćavanje otpadnih voda u Bačkoj Topoli i Malom Iđošu, za šta građevinske dozvole već postoje“, rekao je predsednik Mirović.\nOn je istakao da je tokom posete Bačkoj Topli održan i sastanak sa vlasnicima industrijskih postrojenja tog kraja, koji su među najvećim zagađivačima, te dodao da je sa njima dogovoreno da, uz podršku pokrajine, rade na izradnji pretpostrojenja u svojim kompanijama.\n„Ovo je višegodišnji posao, koji ćemo zajedno realizovati, a pored prečistača otpadnih voda, odnosi se i na izgradnju kanalizacione mreže, centralnih kolektora i celokupnog čišćenja toka reke Krivaje“, naveo je predsednik Mirović i dodao da je reč o strateškom razvojnom i infrastrukturnom projektu, za čiju realizaciju očekuje podršku i drugih lokalnih samouprava.\nPredsednik Skupštine AP Vojvodine Ištvan Pastor izjavio je da je reč o velikom projektu i poduhvatu, te dodao da očekuje da prečistač otpadnih voda bude izgrađen u narednih nekoliko godina.\n„Zahvaljujući odgovornoj politici koju vodi Pokrajinska vlada, u situaciji smo da možemo da se bavimo rešavanjem pitanja zaštite životne sredine, što je veoma značajno“, rekao je predsednik Skupštine AP Vojvodine Ištvan Pastor.


U Lazarevcu obeležen Dan primirja u Prvom svetskom ratu – Radio Galaxy – 89.3MHz\nEpidemiološka situacija u Lazarevcu na dan 10.novembar 2020. god.\nObjavio/la Radio Galaxy at November 11, 2020\nDanas se u Srbiji i svetu obeležava Dan primirja u Prvom svetskom ratu, u znak sećanja na 11. novembar 1918. godine, kada su sile Antante potpisale primirje sa Nemačkom i time okončale Prvi svetski rat.\nTim povodom predsednik opštine, Bojan Stević, sa svojim saradnicima položio je venac na spomenik srpskom ratniku u Lazarevcu.\n“Činom polaganja venaca palim srpskim ratnicima u Prvom svetskom ratu, odajemo počast i sećamo ih se kao ljude koji su živote dali za pobedu u Prvom svetskom ratu”, rekao je Stević u želji da će se ovaj značajan datum naredne godine obeležiti bolje nego ove, zbog trenutne situacije sa epidemijom virusa korona.\nPored opštinskog rukovodstva vence su položili i članovi Udruženja rezervnih vojnih starešina Lazarevca. Predsednik Udruženja, Branislav Anočić, pukovnik u penziji, istakao je značaj obeležavanja ovog praznika, kao najveću pobedu srpskog naroda u modernoj istoriji. Zajedno sa predsednikom udruženja, vence su položili dr Milorad Đoković i Milomir Stanković, članovi ORVS.\nNa zvaničnom amblemu ovog praznika nalazi se cvet Natalijina ramonda, a u amblemu se pojavljuje i motiv trake Albanske spomenice, koja se nalazi iznad cveta.\nOvaj cvet u narodu zovu “feniks” zbog svoje izuzetne sposobnosti da izdrži jake suše. Dovoljno mu je nekoliko kapi vode da se vrati u svoje prvobitno stanje. Upravo zbog toga, ovaj cvet uzet je kao simbol stradanje srpskog naroda u Prvom svetskom ratu i njegovo ponovno dizanje iz pepela, kazao je Anočić.\nOvaj praznik svojevrsno je podsećanje na sve žrtve Prvog svetskog rata koje se nikako ne smeju zaboraviti.\nDan primirja u Prvom svetskom ratu se u Srbiji obeležava kao državni praznik od 2012. godine.


Brnabićeva iz Amerike upozorava Bošnjake: Poštujte zakone svoje države - Sputnjik Srbija\n03:45 24 Oktobar 2020\n12:31 21.07.2018 (osveženo 13:58 21.07.2018) Preuzmite kraći link\nBrnabićeva je naglasila da nacionalni saveti predstavljaju sve pripadnike jedne nacionalne manjine, a ne pojedinačne političke partije ili interese u čije ime ne mogu nastupati.\n„Pozivati direktore škola u Novom Pazaru, kao što je neko ispred Bošnjačkog nacionalnog veća uradio, na neki događaj koji se naziva ’svečanom sednicom Bošnjačkog nacionalnog veća‘, a povodom dolaska osobe koja sebe naziva ’ministrom spoljnih poslova‘ naše Autonomne pokrajine Kosovo i Metohija, predstavlja jasno i flagrantno kršenje zakona Republike Srbije i zloupotrebu funkcije i mandata nacionalnih saveta nacionalnih manjina“, naglasila je premijerka.\nBrnabićeva ističe da i kao predsednica Vlade Srbije i kao predsednica Republičkog saveta za nacionalne manjine upozorava čelnike Bošnjačkog nacionalnog veća da ne zloupotrebljavaju nacionalni savet bošnjačke nacionalne manjine, saopštila je Kancelarija za saradnju sa medijima.\n„Ovakve inicijative su u direktnoj suprotnosti sa svrhom postojanja i delovanja nacionalnog saveta. Pozivam čelnike BNV-a da se uozbilje, da budu odgovorni, pre svega prema građanima koje predstavljaju, da ne sakupljaju jeftine političke poene na račun stabilnosti i da ne zloupotrebljavaju toleranciju i razumevanje Vlade Srbije“, kaže se u reagovanju predsednice Vlade.\n„Srbija je primer poštovanja prava i sloboda nacionalnih manjina, a obaveza Vlade je da zaštiti predstavnike nacionalnih manjina od neodgovornih pojedinaca u nacionalnim savetima, da bismo nastavili da jačamo naše društvo kao ravnopravno i inkluzivno“, naglasila je premijerka Ana Brnabić.\nupozorenja, Pacoli, Ana Brnabić


Odgušenje kanalizacije Petlovo brdo - hitno 0-24h dezurni, mašinsko otpusavanje kanalizacije Petlovo brdo, cena\nUzevši u obzir da postoji u ponudi sasvim dovoljno vodoinstalaterskih servisa, koji su pored ostalog specijalizovani i za odgušenje kanalizacije Petlovo brdo, vrlo je lako zainteresovanima da pronađu koji će kontaktirati kada imaju potrebu za tim.\nNaročito je važno da svako, ko ima potrebu za uslugama, koje nude servisi za odgušenje kanalizacije Petlovo brdo zna da oni imaju i službu za hitne intervencije. Zapravo u bilo koje doba ne samo dana, nego i noći, te u dane vikenda i u toku praznika, majstori će brzo izaći na teren i maksimalno pomoći klijentima da reše nastali problem. Ali se hitne intervencije gotovo uvek naplaćuju prema nešto višem cenovniku, u odnosu na one usluge koje će majstor izvršiti u toku svog radnog vremena, a sa svim tim informacijama će na vreme vlasnici određenog prostora sigurno da budu upoznati.\nNaravno da ovi majstori mogu biti angažovani i ukoliko je potrebno izvršiti čišćenje septičkih jama ili šahti, odnosno njihovu profesionalnu dezinfekciju, ali i kada je neophodno da u industrijskom postrojenju bude izvršeno čišćenje kanalizacionog sistema.a u zavisnosti od zahteva klijenata, ovi majstori mogu tom prilikom i da zbrinu medicinski otpad na zakonom propisan način.\nKada je u pitanju osnovna usluga, dostupno je mašinsko odgušenje kanalizacije Petlovo brdo i ono, koje podrazumeva korišćenje specijalnih sajli za ručno odgušenje.\nPonuda se formira na osnovu procene majstora, pa iz tog razloga on mora nakon što dobije poziv od klijenta da izađe na teren. Zato i napominjemo da se klijent mora dogovoriti sa nadležnima u izabranom servisu kada će majstori moći da posete konkretni objekat, jer tako predviđa standardni postupak. A pošto budu utvrdili gde je nastao problem, oni će i predložiti klijentima da li je bolje da odgušenje kanalizacione vertikale, odnosno horizontale bude izvršeno mašinski ili ručno.\nU slučaju da u nekom prostoru postoji dodatni problem, a u smislu da majstori ne mogu da ustanove gde je tačno do začepljenja kanalizacionog sistema došlo, klijentima će biti preporučeno da bude izvršeno snimanje kanalizacionog sistema. Dijagnostičko snimanje mikro kamerama se vrši upravo iz tog razloga, jer u velikoj meri olakšava majstorima da poteškoće što je moguće brže i jednostavnije otklone. U principu, vrši se prvo dijagnostičko snimanje, posle čega sledi rešavanje problema koji je tom prilikom utvrđen, a nakon svega toga će majstori izvršiti i kontrolno snimanje, kako bi bili potpuno sigurni da su te poteškoće zaista i rešili.


Veliki poraz Infantina i FIFA: Moćnici protiv Mundijala na 2 godine\nFudbal Autor:Miloš Ljubisavljević23. sep. 202119:21\nEvropska fudbalska unija UEFA navela je razloge zašto se protivi planu o Mundijalima na svake dve godine, a pridružile su joj se i vodeće institucije Evropske unije.\nOvu ideju predložila je svetska kuća fudbala FIFA, a UEFA je u sredu odgovorila i priključile su joj se i asocijacija fudbala iz Južne Amerike, kao i sindikati fudbalera.\nOsim toga, Svetsko na dve godine značilo bi još više utakmica za pretrpan raspored fudbalera, veću opasnost od povreda, temeljne promene kalendara…\nU četvrtak se pojavila i informacija da je Evropska komisija stala uz UEFA i ostale protivnike Mundijala na dve godine, pa je sve izvesnije da bi inicijativa Đanija Infantina i ostalih iz FIFA mogla brzo da padne u vodu.\nTomaš Frankovski, zadužen za sportska pitanja u Evropskom parlamentu takođe smatra da je ideja pogubna.\n„Kao bivši fudbalera, mislim da bi postojao ozbiljan rizik po zdravlje igrača, ako bi oni bili prisiljeni da igraju na letnjim takmičenjima visokog intenziteta svake godine. Ovakvi planovi doveli bi do propasti slabijih reprezentacija koje nemaju snagu da igraju na velikim turnirima“, kaže Frankovski, a prenose inostrani mediji.\nMargaritis Skinas, potpredsednik Evropske komisije za promociju evropskog načina života, navodi da je Evropa centar fudbala i ističe da će se ona boriti za model koji poštuje interese igrača i njihovu dobrobit, kao i interese navijača.\nPlan da se Mundijal igra na dve godine predložila je između ostalih Saudijska Arabija, podržale su ga Azija i Afrika, pa je FIFA počela sa ispitivanjima te mogućnosti ove godine.\nBONUS VIDEO: Hapšenje navijača pred derbi Partizana i Zvezde\nđani infantinofifaMundijalSvetsko prvenstvo u fudbaluUEFA


Bošnjački član Predsjedništva BiH Šefik Džaferović izjavio je večeras u Sarajevu da Program reformi predstavlja odluku koja poštuje princip vladavine prava, zakone, strategije, i od toga niko neće imati štete, a koristi će imati BiH i svi građani.\n"Predsjedništvo BiH je donijelo odluku u kojoj nema gubitnika i pobjednika. Donesena je odluka po kojoj su pobjednici BiH, svi njeni dijelovi, svi narodi i svi građani ove zemlje. To je odluka kojom se BiH omogućava nastavak odnosa i saradnje sa NATO savezom", istakao je Džaferović, napominjući da su članovi Predsjedništva odluku donijeli jednoglasno.\nOn je dodao da će građani saznati kakav je to program reformi kada za to dođe vrijeme, te da to nije nikakva tajna.\n"To je nešto što je prihvatljivo NATO savezu", rekao je Džaferović novinarima nakon prijema u Predsjedništvu povodom 25. novembra, takozvanog dana državnosti BiH, čiji su domaćini bili on i predsjedavajući Predsjedništva BiH Željko Komšić.\nDžaferović je ocijenio da je 25. novembar "jedan od najznačajnih datuma u istoriji BiH", te istakao da su "ideje zajedništva i ravnopravnosti predstavljaju suštinu BiH".\nPrema njegovim riječima, u 24 godine postdejtonske BiH učinjeno je mnogo, sprovedene su brojne reforme i ostvaren napredak.\n"Napredovali smo brže dok smo imali izraženo prisustvo naših prijatelja iz međunarodne zajednice u BiH. Slabljenje njihovog interesa rezultiralo je jačanjem destruktivnih politika koje pokušavaju da ospore postojeća rješenja, zakone, odluke. Te politike pokušavaju BiH vratiti unazad, uvući u nove etničke, pa i teritorijalne podjele. Ponovo im svima poručujem da je to uzaludno", naveo je Džaferović.\nOn je dodao da je potrebno okrenuti se konstruktivnom dijalogu, zasnovanom na istini i pravdi, poštivanju vladavine prava.\nIz kabineta srpskog člana Predsjedništva BiH Milorada Dodika večeras je saopšteno da je prijem koji su u Sarajevu organizovali Džaferović i Komšić povodom takozvanog dana državnosti BiH predstavlja njihovu privatnu zabavu o trošku budžeta jer 25. novembar nije praznik BiH.\n"25. novembar nije praznik BiH, nema odluke o održavanju prijema, niti je o tome raspravljano na Predsjedništvu BiH, tako da je ovaj prijem privatna zabava Džaferovića i Komšića o trošku budžeta BiH", dodaje se u saopštenju.\nDrvar: Završen uviđaj, danas novi skup zbog otpada\nSimiću za peti mandat podrška 11 političkih subjekata\nKrvavi obračun dvije porodice: Jedna osoba mrtva, petoro ranjenih u pucnjavi\n998 glasova 45%\n1200 glasova 55%


Ministar Udovičić i japanski ataše na otvaranju takmičenja u Vršcu (FOTO)\nsubota, 15. avgust 2015. 15:12h\nSpochan Seminar i Spochan EURO OPEN - Serbia 2015 svečano je otvoren jutros u vršačkom Milenijumu, a među brojnim zvanicama bili ministar Vanja Udovičić i Juiciro Omori, ataše ambasade Japana u Srbiji.\nDemonstaraciju i takmičenje u ovoj mladoj borilačkoj veštini, koja je prošle godine je priznata kao Nacionalni sport Japana, organizovao je vršački klub "Goshikan", a sve prisutne najpre je pozdravila njegova predsednica Adrijana Barši.\nSmenjivale su se sa govorima uvažene zvanice iz sveta ove plemenite veštine, a onda je događaj zvanično otvoila Julkica Mitrašinović, članica veća opštine Vršac. Nakon toga intonirane su himne Srbije i Japana.\nMinistar obišao stadion u Vršcu\nMinistar Udovičić je pre otvranja obišao i gradski stadion u čijem je renoviranju i osposobljavanju za atletska takmičenja učestvovalo ministarstvo. Tom prilikom razgovarao je sa članovima oba vršačka atletska kluba.\n- Drago mi je što sam pre otvaranja mogao da obiđem trening atletskog kluba jer je Ministarstvo omladine i sporta zajedno sa lokalnom samoupravom potpuno renoviralo Gradski stadion. Srce mi je puno kada vidim da je pedesetoro dece počelo je da se bavi atletikom od postavljanja tartan staze i celokupne atletske opreme, rekao je Udovičić.\nDogađaju je prisustvovao i Vanja Udovičić, ministar omladine i sporta u vladi Srbije.\nImao sam priliku da porazgovaram sa majstorima ove kod nas najmlađe borilačke veštine i shvatam zbog čega je ovaj sport u ekspanziji u Japanu. Stvara se kvalitetniji odnos prema ljudima i razumevanje u borbi, a pokušaj spoznavanja svog protivnika je nešto što je sastavni deo normalnog života, rekao je ministar Udovičić.\nOsim ministra Udovičića, na otvaranju na otvaranju su bili prisutni i ataše Ambasade Japana Juićiro Omori, Generalni sekretar Internacional Sport Chanbara Association Kenichi Hosokawa, tehnički direktor Sport Chanbare u Srbiji Kaori Kimura, Generalni sekretar Kendo Saveza Srbije Dušan Nikolić.


Evrosong bez Srbije u finalu? : Nadlanu.com\nEvrosong bez Srbije u finalu?\nObjavljeno 15. mar 2011. / 14:50:04\nAko je verovati kladionicama predstavnici Srbije na Evrosongu Nini Radojičić i pesmi "Čaroban" biće otrebno pravo malo čudo da uđe u finale takmičenja Evrovizije.\nKako prognozira najpoznatija svetska kladionica "Vilijam Hil" predstavnik Bosne i Hercegovine Dino Merlin ima najbolje šanse od svih bivših jugoslovenskih republika da uđe u finale.\nSrbija tek na 25. mestu\nPrema trenutnom odnosu na tabeli, sa kvotom 50:1, što znači da za jedan uložen evro dobijate 50, Srbija u svojoj grupi zauzima 11. mesto i nalazi se odmah ispod crte za ulazak u finale, dok u generalnom plasmanu osvaja tek 25. mesto.\nKristina Kovač, koja je napisala muziku i tekst za pesmu koju će Nina izvesti 10. maja, prokomentarisala je za "Alo!" prognoze kladionice "Vilijam Hil".\n- Pre svega, klađenje nije "moja šolja čaja" i nemam strah da je prognoza tačna ili ne. Ja nisam ni obećala da ću ući u finale i prvenstveno mi je stalo samo do nastupa i da Nina što bolje otpeva pesmu. Preslušala sam ostale pesme i lično mislim da ćemo ući u finale. Naša pesma je drugačija od svih drugih, Ninino pevanje i izgled su specifični, a to je svakako važno za plasman. Uz sve to, promotivni period ove pesme koji traje je izuzetno bitan za fanove "Evrosonga", koji će moći da vide Ninu i čuju našu kompoziciju - rekla je Kristina Kovač.\nNina Radojčić ne haje za prognoze\nMlada Nina Radojčić, koja je na domaćem izboru debitovala i dobila mogućnost da Srbiju predstavlja na ovogodišnjem "Evrosongu", ne haje previše za prognoze ove kladionice.\n- Ne opterećujem se kladionicama i prognozama jer je za tako nešto još rano, do takmičenja ipak ima još dva meseca. Optimistična sam i potrudiću se da te prognoze ne budu tačne. Verujem u kampanju koja je upravo počela - dodala je na kraju Nina.\nDino Merlin najbolji\nŠto se tiče plasmana bivših jugoslovenskih republika, prema prognozama kladionice "Vilijam Hil", za sada se najbolje kotira Bosna i Hercegovina i njen predstavnik Dino Merlin, koji su na 9. mestu sa kvotom 12:1.\nNa 15. mestu se nalazi Slovenija, a 27. mesto za sada zauzimaju Hrvati. Poslednje 43. mesto sa kvotom 150:1 ove godine pripada Makedoniji, a Crna Gora u Dizeldorfu nema svog predstavnika.


AMERIČKI AMBASADOR OTKRIO: SUSRET U SAD IZMEĐU VUČIĆA I TAČIJA NIJE OTKAZAN NEGO ODLOŽEN | Web-Tribune.com\nHome / TEMA DANA / AMERIČKI AMBASADOR OTKRIO: SUSRET U SAD IZMEĐU VUČIĆA I TAČIJA NIJE OTKAZAN NEGO ODLOŽEN\n4. jula 2020.\tTEMA DANA Leave a comment\nSastanak predstavnika Beograda i Prištine u Beloj kući nije otkazan, nego odložen, izjavio je ambasador SAD u Srbiji Entoni Godfri, napominjući da ima informacije iz Prištine po kojima će predsednik Srbije Aleksandar Vučić uskoro dobiti sagovornika iz Prištine za dijalog.\nOn je rekao da su SAD bile razočarane što do sastanka nije došlo, jer su imale velika očekivanja da će biti postignut pravi napredak, koji će kasnije dati zamah narednim događajima.\nGovoreći o ulozi specijalnog izaslanika američkog predsednika Ričarda Grenela, Godfri je rekao da je njegov utisak da nije bilo Grenelove energije i velikog truda, i dalje bismo se bavili pitanjem carina i drugih recipročnih mera, kao preprekama za ponovno započinjanje dijaloga, preneo je Tanjug pisanje Politike.\nAmbasador SAD je istakao da je siguran da će i uključivanjem specijalnog predstavnika EU za dijalog Miroslava Lajčaka doći do nastavka dijaloga, ocenivši da su i evropski partneri sada veoma aktivni jer nastoje da usklade korak sa tempom koji je postavio Grenel.\n“Predsednik Vučić je takođe bio jasan da ceni takav tempo u kojem se pitanja rešavaju jedno za drugim, bez odugovlačenja”, ukazao je Godfri.\nOdgovarajući na pitanje da se stiče utisak o neslaganju Vašingtona i evropskih partnera o dijalogu Beograda i Prištine, Godfri je rekao da zna da bi evropski partneri voleli da je u pojedinim postupcima bilo malo više koordinacije, ali da ne bi rekao da je bilo neslaganja.\n“Ima mnogo toga da se uradi na obe strane, a ambasador Grenel je oduvek bio usredsređen na ekonomiju, biznis i privatni sektor”, istakao je Godfri.\nOn je izrazio očekivanje da će dijalog biti nastavljen čim se, kako kaže, srede stvari u Prištini.\nOdgovarajući na pitanje da li je ideja bila da se na sastanku u Vašingtonu razgovara o ekonomskim pitanjima koji bi trasirali put za političke razgovore ili o razmeni teritorija, za šta se spekulisalo da bi moglo biti tema sastanka, Godfri je rekao da je Grenel bio jasan da se neće govoriti o razmeni teritorija na tom sastanku.\n“Njegova ideja je bila da se pronađu podsticaji za ekonomiju, kao i da se pokrene zamajac i energija koju će kasnije moći da primene i evropski partneri u svom radu”, istakao je američki ambasador.\nOn je ukazao da nakon izbora predsednik Srbije Aleksandar Vučić ima mandat da se bavi tim pitanjem, a da je izazov za Prištinu što oni trenutno nemaju sagovornika za njega.\n“Prema informacija koje dobijam iz Prištine, radi se na pravljenju infrastrukture za razgovore i predsednik Vučić će uskoro imati sagovornika sa njihove strane”, rekao je Godfri.\nKada je reč o vremenskom okviru, Godfri je rekao da je Grenel bio direktan i poručivao da, ako ovaj proces neće doneti rezultate, on ima čime drugim da se bavi, dodajući da mu se čini da je isti slučaj i sa predsednikom Vučićem.\nGodfri je odbacio ocene da je navodno “duboka država” u SAD minirala održavanje sastanka u Vašingtonu obelodanjivanjem optužnice za ratne zločine protiv predsednika privremenih prištinskih institucija Hašima Tačija.\nKada je reč o nedavnim izborima u Srbiji, Godfri je rekao da predsednik Vučić ima jak mandat i da se raduje saradnji sa novom vladom, dodajući da je, kada je reč o rezultatima, bilo razočarenja.\nOn je ocenio da je bila fer kritika koju su uputili OEBS i EU o nedostatku balansa u medijskom izveštavanju uoči izbora.\nGodfri je dodao da je svestan da ima ljudi koji su razočarani što nije podržao ideju o bojkotu izbora, ali je ukazao da je raznolikost ideja bolja za Srbiju i da je pružanje glasačima šanse da iskoriste svoje stavove mnogo bolja opcija nego neizlazak na izbore.\nGovoreći o izlaznosti, američki ambasador je rekao da su, iako je razočaran što više ljudi nije izašlo, na to uticali brojni faktori, kao što su epidemija korona virusa, loše vreme, kao i to što pojedini simpatizeri vladajuće stranke nisu izašli jer su bili ubeđeni da će rezultat ionako biti dobra i što su pojedine stranke pozivale na bojkot.\nGodfri je, međutim, istakao da, kada se sve to ima u vidu, razlika između izlaznosti na ovim izborima i u uobičajenim okolnostima nije tako velika i da nije došlo do snažnog odbijanja procesa glasanja.\n“I svaki pokušaj da se pozivanjem na malu izlaznost umanji legitimitet ovih izbora, po mom mišljenju, nije tačan”, istakao je Godfri.\nPrevious „LEK KOJI JE EU ODOBRILA NIJE DOBAR, SADA VIŠE OBOLEVAJU MLADI- SUMNJA SE NA NOV VIRUS!“\nNext POČELO TAJNO POSTAVLJANJE: ŽENA U KRUŠEVCU SNIMILA MREŽNE ANTENE NA ZGRADAMA I MASU MRTVIH VRABACA


RTCG - Radio Televizija Crne Gore - Nacionalni javni servis :: Ekonomija :: Zainteresovani da dostave ponude za geološka istraživanja\nJAVNI OGLASI 04. 01. 2020. 16:02 >> 22:40 0\nMinistarstvo ekonomije pozvalo je sve zainteresovane da dostave ponude na javne oglase za dodjelu ugovora o koncesiji za detaljna geološka istraživanja i eksploataciju mineralnih sirovina sa ležišta Maljat, Bijelo polje i Stupne.\nRok za dostavljanje ponuda za dodjelu ugovora o koncesiji za istraživanje i eksploataciju mineralne sirovine bentonita sa ležišta Bijelo polje u Opštini Bar je do 13 februara.\nKoncesioni akt o mineralnoj sirovini bentonita sa navedenog lokaliteta Vlada je usvojila 14. novembra.\nSa 40 bodova će se vrednovati ponuđeni procentualni iznos za obračun koncesione naknade, sa 20 obim godišnje rudarske proizvodnje, sa po 15 reference ponuđača, kvalitet poslovnog plana i efekti na zapošljavanje i ekonomski razvoj, a sa deset prosječni bruto prihod u posljednje tri godine.\nKao dokaz obezbjeđenja ponude prilaže se bankarska garancija ponude na iznos od pet hiljada EUR.\nSvi zainteresovani za dodjelu ugovora o koncesiji za eksploataciju mineralnih sirovina arhitektonsko-građevinskog i tehničko-građevinskog kamena sa ležišta Maljat u Opštini Danilovgrad je do 6. februara.\nKoncesioni akt o mineralnoj sirovini arhitektonsko-građevinskog i tehničko-građevinskog kamena na tom ležištu Vlada je usvojila 19. decembra.\nKriterijumi za bodovanje su isti kao i za ležište Bijelo polje.\nRok za dostavljanje ponuda za dodjelu ugovora o koncesiji za detaljna geološka istraižvanja i eksploataciju nemetalične mineralne sirovine tehničko-građevinskog kamena sa lokaliteta Stupne u Opštini Kotor je 20. februar.\nKoncesioni akt o nemetaličnoj mineralnoj sirovini tehničko-građevinskog kamena sa tog lokaliteta Vlada je usvojila 31. januara.\nZa ovo ležište će se sa po 30 bodova vrednovati ponuđeni procentualni iznos za obračun koncesione naknade i obim godišnje rudarske proizvodnje, sa 20 reference ponuđača, sa deset kvalitet poslovnog plana i efekti na zapošljavanje i ekononomski razvoj, a sa po pet prosječni bruto prihod i profit u posljednje tri godine.


Kravčenko: NIS lider u Srbiji i regionu (video) - 06.07.2015, Sputnik Srbija\nNaftna industrija Srbije (NIS) će bez obzira na ekonomsku krizu i pad cena nafte, nastaviti da ulaže u društveno odgovorne projekte i da pomaže zajednici u... 06.07.2015, Sputnik Srbija\nvesti, ekonomija, srbija, kiril kravčenko\n15:10 06.07.2015 (Osveženo: 12:54 31.07.2019)\n© Foto : zvanični sajt NIS-a Generalni direktor Gasprom Srbija Kiril Albertovič Kravčenko\nNIS je zbog smanjenja cena nafte na svetskom tržištu imao nešto „laganiji“ pad u odnosu na ostale naftne kompanije u regionu, i to zahvaljujući ulaganjima NIS-a u poslednjih pet godina, rekao je Kravčenko, predstavljajući Izveštaj o održivom razvoju NIS-a za 2014. godinu.\nI operativna i neto dobit, kao i investicije i izdvajanja za poreze NIS-a u prošloj godini, bile su veća od konkurentskih kompanija u regionu, bez obzira na pad cena nafte, kao i u odnosu na 2013. godinu, rekao je Kravčenko i podsetio da je kompanija uspešno isplatila i dividende akcionarima u 2014.\nStrateški cilj NIS-a je bio i ostaje da postane najefikasnija brzorastuća energetska kompanija u balkanskom regionu i da ostane lider na domaćem tržištu, naglasili su iz te kompanije.\nNIS je, bez obzira na ekonomsku situaciju, ostao lider u Srbiji i regionu po socijalnom paketu i beneficijama koje pruža zaposlenima, kojih je na kraju prošle godine bilo 5.734 u toj kompaniji.\nKroz program saradnje sa lokalnom zajednicom u kojima NIS posluje, u 2014. godini ta kompanija je uložila 110,5 miliona dinara, a realizovana su 164 projekta u 11 opština i gradova u Srbiji.\nNIS je, kako su naveli, u ekološke projekte u 2014. investirao 983 miliona dinara, a indikatori zagađenja su smanjeni za 57 odsto.\nUlaganja u profesionalni razvoj zaposlenih iznosila su 265 miliona dinara, a Kravčenko je dodao da je završeno i planirano otpuštanje radnika i da se sada održava predviđeni nivo broja zaposlenih.\nOn je naveo i da su plate u NIS-u povećane za 3,5 puta u odnosu na raniji period.\nKravčenko je govoreći o NIS-u, u kom ruski „Gasprom njeft“ ima većinsko vlasništvo, rekao da je NIS, kada je reč o usmerenju, „evropska kompanija sa balkanskim poreklom i srpskim srcem“.\nOn je naveo i da je u okviru programa „Ja imam ideju“, u okviru koga je data mogućnost svim zaposlenima da daju svoje ideje poboljšanje rada kompanije, do sada izloženo oko 400 različitih ideja.\nDirektor revizorske kuće KPMG Džejms Tornli pohvalio je kompanije koje rade izveštaje o održivom razvoju, istakavši da je da to ukazuje i da je reč o jakim i uspešnim kompanijama.\nOn je napomenuo da sve velike kompanije sa 3.000 zaposlenih u EU morati da rade te izveštaje, kao i da to može da bude dobar uzor manjim firmama.\nUrednica magazina „Biznis“ i ekonometar Radojka Nikolić podsetila je da je NIS prva kompanija u Srbiji koja je počela da radi izveštaj o održivom razvoju, a da ih sada priprema još oko osam preduzeća.\nIzveštaj o održivom razvoju NIS-a za 2014. godinu, koji je verifikovala nezavisna revizorska kuća KPMG ocenjen je da je „u skladu sa standardom“. Izveštaj je pripremljen u skladu sa najvišim međunarodnim standardima u korporativnom izveštavanju i prema smernicama „Global reporting inišativ“ (GRI).\nBroj predstavljenih indikatora u izveštaju NIS-a za 2014. je povećan na 48 na 69, a direktor te kompanije je najavio da će nastaviti da se povećava broj informacija koje će biti obućvaćene tim izveštajem i koje će ubuduće biti dostupne javnosti.


Rukomet - „Vojvodina“ zasluženo do pobede, „Dinamo“ dostojan protivnik\nPrava rukometna utakmica 7.kola Super A lige, može se slobodno okarakterisati i kao vojvođanski derbi, viđena je večeras u pančevačkoj Hali sportova. Snagu su odmerili rukometaši domaćeg „Dinama“ i aktuleni šampion Srbije, ekipa novosadske „Vojvodine“.\nGosti su bili uspešniji i zasluženo pobedili rezultatom 25:28, poluvreme 12:16. Mnogobrojna publika imala je šta videti u Hali sportova na Strelištu. Četvorostruki šampion Srbije imao je dosta muka da dođe do nova dva boda. Pokušavali su „žuto-crni“ da tokom meča sustignu prednost od četiri-pet golova, ali bezuspešno. Da nije bilo barem dvadesetak promašenih zicera, i desetak izgubljenih lopti, verovatno bi tok utakmice bio drugačiji. Bez obzira na to, Pančevci su dostojno branili boje svog kluba i pokazali da mogu da se nose sa najboljima u državi.\nS druge strane videli smo jednu odličnu i dobro organizovanu ekipu „Vojvodine“, koja je pokazala kako se igra vrhunski rukomet.\nNajefikasniji na utakmici bio je Srđan Komlanov sa 10 golova, a u listu strelaca upisali su se još: Ivan Distol 5, Miloš Barudžić 3, Miljan Bunjevčević 3, Miloš Ivošević 2, Jovan Stojanović 1 i Pavle Bandula sa 1 golom.\n„Dinamo“ je posle utakmice 7.kola zauzeo treće mesto na tabeli sa 10 bodova, iza prvoplasirane „Crvene zvezde“ sa 13, drugoplasirane „Vojvodine“ sa 11 bodova. Već za sedam dana, takođe u Pančevu, rukometašima „Dinama“ dolazi još jedan jak protovnik, a to je „Crvena zvezda“ iz Beograda.


Vesti online / Vesti / Svet / Novi snimak nesreće u Budimpešti\nEPA/Zsolt Szigetvary/PETER LAKATOS\nPolicija je danas saopštila da se mali brod za razgledanje "Hableani" ("Sirena") sudario s brodom "Viking" sinoć u 21.05 ispod mosta Margarita u Budimpešti, preneo je AP.\n- Oba broda su krenula na sever i kada su se našli između dva stuba mosta Margarita, iz nekog razloga "Hableani" se okrenuo i našao ispred broda "Viking". Kada je "Viking" došao u kontakt sa njim, on ga je prevrnuo i za oko sedam sekundi on je potonuo - rekao je novinarima šef kancelarije za upravljanje katastrofama u Budimpešti Žolt Gabor Palotai.\n- Nekoliko ljudi je palo u vodu iz "Hableanija" - rekao je novinarima policijski pukovnik Adrijan Pal.\nDosad je potvrđeno da je sedam osoba nastradalo u nesreći, 21 se vodi kao nestala, a sedam je spaseno.\nSVET Budimpešta: Policija će u toku dana izvući brod


Odbojka dame: Vizura jedina u polufinalu - Pokazivač\nOdbojka dame: Vizura jedina u polufinalu\nOdbojkašice Vizure obezbedile su plasman u polufinale plej-ofa, pošto su i u drugoj utakmici savladali Crvenu zvezdu rezultatom 3:0. Kao i u prvom meču, Novobeograđanke su krenile silovito i već posle samo četrdeset minuta igre vodile su rezultatom, 2:0 u setovima. Posle gubitka dva seta, crveno-bele su zaigrale bolje i u trećem setu su vodile sa 5:0, kasnije i sa 18:12 , ali ni to nije bilo dovoljno Crvenoj zvezdi da makar jedan set reši u svoju korist. Zanimljivo na klupi Vizure opet nije bilo trenera Željka Tanaskovića, koji je i prošlu utakmicu propustio usled nesuglasica sa igračicom Anom Matović.\nU ostalim mečevima četvrtfinala poraženi timovi iz prvih mečeva su zabeležili pobede, tako da će majstorica odlučivati o preostalim polufinalistima.\nRezultati drugih utakmica:\nPrethodni tekstŽarko Laušević – Godina prođe-dan nikada(govori Mile Vasiljević)\nSledeći tekstDok se nebo spuštalo


Prijedor24 - Više od informacije! Kredit na kredit u Željeznicama RS, a štrajkačima – po piće\nHome / Vijesti / Kredit na kredit u Željeznicama RS, a štrajkačima – po piće\nKredit na kredit u Željeznicama RS, a štrajkačima – po piće\nRadnici Željeznica RS nedavno su u Banjoj Luci održali proteste zbog neisplaćenih plata, a sudbina preko 3.000 uposlenika ovog preduzeća i dalje je neizvjesna.\nŽeljeznice RS su i dalje u iznimno teškoj situaiciji, a prema analizi Svjetske banke skoro polovina zaposlenih su tehnološki višak.\n“Smanjenje broja zaposlenih je planirano po osnovu primjene novog pravilnika o organizaciji i sistematizaciji radnih mjesta. Najveći dio tih radnika biće penzionisan, s obzirom da ostvaruju pravo na starosnu penziju po Zakonu o penzijsko-invalidskom osiguranju, što usaglašavamo sa željezničkim sindikatima”, naveli su za Fokus.ba iz Željeznica RS (ŽRS).\nOvo preduzeće trenutno duguje 351 milion KM. Dugoročne obaveze su 134 miliona KM i sve se odnose na dugoročne kredite. Kratkoročne obaveze su 216 miliona KM, od čega 131 milion KM su obaveze prema Vladi RS.\nPo svemu sudeći, morat će se nastaviti sa zaduživanjem kako bi preduzeće moglo nastaviti funkcionisati.\n“Plan sanacije je u završnoj fazi pripreme a odnosi se na program restrukturisanja, koji je podržala Vlada RS, a podrazumijeva vlasničko, finansijsko i organizaciono restrukturisanje. Kroz finansijsko restrukturisanje ŽRS planiraju rješavanje obaveza prema Vladi putem konverzije istih u kapital. Paralelno, radi se na namjenskom kreditnom aranžmanu sa Svjetskom bankom za izmirivanje obaveza prema radnicima i Poreskoj upravi. Za dugoročne obaveze po kreditima u inostranstvu kroz plan restrukturisanja predviđeno je da iste preuzme Vlada RS. Ostale obaveze ŽRS će servisirati iz redovnih prihoda”, navode iz ovog preduzeća.\nDodatni problem za Željeznice RS jesu 240 aktivnih sudskih sporova po tužbi radnika i 60 drugih tužbi.\nI dok će dugovi i u narednom periodu opterećivati ovo preduzeće, koje se ujedno nastavlja zaduživati, predsjednik RS-a Milorad Dodik je nedavno obišao radnike koji su štrajkovali u Banjoj Luci i odlučio im platiti po piće.


Počinje obuka za rad na šivaćim mašinama - Radio sto plus\nArhiva » Vesti » Radio sto plus 19.01.2018\nPočinje obuka za rad na šivaćim mašinama\nRadio sto plus petak, 19. januar 2018.\nZainteresovani kandidati za program „Znanjem do posla“, koji u Novom Pazaru realizuju Škola za dizajn, kompanija Maxers i Kancelarija za mlade, naredne dve nedelje mogu da se prijave za obuku za rad na šivaćim mašinama.\nDirektor Škole za dizajn tekstila i kože Meho Camović rekao je novinarima da će program obuke za 24 kandidata trajati ukupno 600 sati, od kojih će početnih 300 biti u ovoj obrazovnoj ustanovi, a ostalih 300 u Maxersu.\n„U projekat mogu da budu uključeni mladi do 30 godina, ali ukoliko ne bude dovoljno zainteresovanih podići ćemo starosnu granicu. Cilj projekta je da se postigne konkurentnost mladih, njihovo lakše zapošljavanje ili samozapošljavanje“, rekao je Camović.\nOn je dodao da će se obuka obavljati na tri kurikuluma, na elektronskoj šivaćoj mašini, na specijalnim šivaćim mašinama i na kratkošavnim šivaćim automatima.\nPredstavnik firme Maxers Aladin Rugovac kaže da će kandidati tokom tromesečne obuke kod njih dobijati mesečno po 100 švajcarskih franaka.\n„Kod nas će dobiti maksimalnu pažnju i tretman, kao i rad sa iskusnim mentorima i majstorima tekstilnog zanata. Osim toga, nakon obuke mogu da dobiju posao kod, ukoliko to žele“, rekao je Rugovac.\nPortparolka novopazarske filijale Nacionalne službe za zapošljavanje Aida Bojadžić kaže da su oni u poslednje tri godine imali najviše prijavljenih potreba u oblasti proizvodnje tekstila, džinsa i lake konfekcije.\n„Ovo je odlična prilika za sve nezaposlene osobe, a posebno za mlade da steknu dodatna znanja u oblasti proizvodnje lake konfekcije, a samim tim da postanu konkurentni na tržištu rada. Pozivam sve zainteresovane, bez obzira na njihovo zanimanje i stručnu spremu, da se prijave svojim savetnicima u Nacionalnoj službi za zapošljavanje, kako bi dobili šire informacije o projektu“, rekla je Bojadžićeva.\nVrednost dela ovog projekta koji će se realizovati u Novom Pazaru iznosi oko 50.000 švajcarskih franaka.\nČetvorogodišnji program „Znanjem do posla“ realizuju Vlada Švajcarske sa osam i Vlada Srbije sa 7,3 miliona švajcarskih franka, u pet pilot gradova i opština- Novom Pazaru, Pirotu, Kruševcu, Knjaževcu i Kragujevcu.\nProgram je aktivnosti počeo 2015. godine, a predviđeno je da traje do 2019. godine, sa mogućnošću produženja.\nObjavljeno na sajtu radiostoplus.com »\nU prva dva dana Medjunarodnog sajma turizma u Beogradu pirotski štand zabeležio rekordan broj poseta\nPlus online pre 36 minuta\nTUTIN: Vučić “driblao loptu”u novoj sali tehničke škole i gimnazije\nPredsednik AMS S Butulija podlegao povredama\nIndeksOnline pre 30 minuta\nRadio sto plus pre 12 minuta


Ministar spoljnih poslova Kosova Behdžet Pacoli izjavio je u intervjuu za Radio Slobodna Evropa da je mirovni sporazum sa Srbijom veoma potreban.\n„Mlade generacije, jedan veliki broj ljudi u Srbiji i na Kosovu koji su se rodili nakon konflikta ne žele da naslede teret prošlosti. Zbog njih, zbog građana i mira u regionu, moramo da stavimo na raspolaganje svaki mehanizam koji će doprineti dijalogu“, kazao je Pacoli.\nOn veruje da će mir sa Srbijom doprineti recipročnom priznanju, a to će potom doprineti i članstvu Kosova u međunarodnim organizacijama:\n„Mnoge stalne članice u Savetu bezbednosti su potencirale da ukoliko Srbija ne ometa Kosovo, onda ni oni nemaju razloga da ometaju Kosovo“.\nKako je istakao, svaki sporazum ima svoje pozitivne i negativne strane i ne postoji sporazum oko kojeg je jedna strana pobednik a druga gubitnik. Ili su obe pobednici, ili obe gubitnici, dodaje.\n„Tu se plašim da strane u dijalogu moraju da urade koncesije, a o tome ne znam i ne želim da razmišljam. Ali, znam da je teško za bilo koga ko vodi dijalog da razgovara o pitanjima koje dodiruju suverenitet ili teritoriju Kosova. O svemu može da se razgovara, ali kada je teritorija i suverenitet Kosova u pitanju, verujem da u tome niko nema pravo da se meša“, istakao je Pacoli.\nPacoli kaže i da Srbija ulaže sve napore da spreči članstvo Kosova u međunarodnim mehanizmima. Dodaje da Kosovo do sada nije primilo ni jednu verbalnu notu o povlačenju priznanja neke države.\n„Države koje su priznale Kosovo, priznale su je uz verbalnu notu koja je dostavljena institucijama Kosova i to je otvorilo poglavlje dobrih odnosa Kosova sa određenim državama. Ukoliko se nešto promeni u tom pogledu, ista država treba da uputi verbalnu notu Kosovu o tome i da saopšti da više ne priznaje Kosovo, da je promenila stav, iako tako nešto nije diplomatski“, kazao je Pacoli.\n„Čuli smo da u Beograd odlaze neki funkcioneri različitih država, uglavnom onih manjih, i među njima cirkuliše dokument koji je isti u svim slučajevima, i verujem da je napisan u Beogradu, i onda se praktično papir stavi pred njih i traži potpis“, dodao je Pacoli.


Analiza Rojtersa: 2015. godina iz pakla za EU, sljedeća još gora – Bankar.me\nDecember 22, 2015 MAKRO, PLANETA, SVE VIJESTI Leave a comment\nGodina na izmaku je, prema svim parametrima, bila “kao iz pakla” za Evropsku uniju, ali bi sljedeća mogla da bude još gora ako Britanci budu glasali za izlazak iz Unije.\nGeopolitički temelji Starog kontinenta nisu bili ovako uzdrmani još od pada Berlinskog zida i opšteg kraha komunizma širom istočne Evrope 1989. godine, navodi se u analizi agencije Rojters.\nPad gvozdene zavese doveo je u roku od dvije godine do stvaranja jedinstvene evropske valute, a poslije 15 godina i do širenju Unije na istok i NATO sve do granica Rusije, Ukrajine i Bjelorusije.\nŽan-Klod Junker, predsjednik Evropske komisije upozorio je da je šengenska zona ugrožena i da euro najvjerovatnije ne bi preživio ako bi se unutrašnje granice zatvorile.\nRazdor u EU oslikava se i u prkosu prema Angeli Merkel, nekrunisanoj kraljici Unije. Merkel nije našla na veliku podršku svojih EU partnera po pitanju podjele tereta oko prijema izbjeglica. Većina je insistirala da je prioritet da se “zapečate” spoljne evropske granice, a ne prihvat izbjeglica.\nNeki partneri su Berlin optužili i za licemjerstvo, zbog energetskih veza sa Rusijom, dok su prijatelji kao što je Francuska, Holandija i Danska jednostavno skamenjeni porastom desničarskih antiimigracionih snaga.\nJedan od problema koji će se najvjerovatnije pogoršati u sljedećoj godini jeste taj što su glavni evropski lideri politički slabi i toliko preokupirani problemima u svojim zemljama da nisu u stanju da pokrenu potrebnu kolektivnu akciju, navodi Rojters.\nUkoliko druga naveća ekonomska i vojna sila Evrope prva napusti EU brod, to bi bio jak i bolan udarac koji bi ođeknuo u svjetskim okvirima.\n“Bregzit” bi mogao da pokrene zahtjeve za održavanjem referenduma i u drugim zemljama-od Poljske do Danske.\nPOJMOVIeuro kriza Eurokriza Nezaposlenost u Evropskoj uniji Plate u Evropskoj uniji\nPrevious Crnogorski Colliers najbolja konsultantska kuća za nekretnine u Evropi\nSljedeći Daka Davidović pod istragom


Krijumčari migranata na Balkanu godišnje zarade preko 50 miliona evra | Slobodna reč\nPorodica čeka na transport; Foto: Uprava carina\nVAŠINGTON – Tržište krijumčarenja migranata na zapadnom Balkanu vredno je najmanje 50 miliona evra na godišnjem nivou, utvrđeno je u novom izveštaju Globalne inicijative protiv transnacionalnog organizovanog kriminala, u kojem je Srbija označena kao važno odredište za azilante i migrante.\nKako se navodi, uprkos tome što je ova suma znatno niža od novčanih iznosa stečenih u jeku humanitarne krize tokom 2015. godine, pokazatelj je da i dalje postoji veliko tržište za šverc migranata u regionu, bez obzira na pokušaje da se zatvori “Balkanska ruta”, precizirano je u izveštaju Globalne inicijative, međunarodne mreže angažovane u borbi protiv sticanja nezakonite ekonomske dobiti i kriminala.\nTo je, kako ukazuje ta nevladina organizacija, utvrđeno analizom kretanja ljudi, droge i novca u izveštaju “Aktuelne cene: Analiza tokova ljudi, droge i novca na zapadnom Balkanu”, preneo je Glas Amerike.\nIdentifikovane su ključne ulazne i izlazne tačke za krijumčarenje migranata kroz šest zemalja zapadnog Balkana, kao i lokacije koje deluju kao čvorišta za trgovinu drogom ili drogama, a u saopštenju se navodi da pandemija virusa COVID-19 nije značajno poremetila nedozvoljeni tok.\nCena krijumčarenja od 500 do 5.000 evra\nSrbija je u izveštaju označena kao važno odredište za azilante i migrante, jer se graniči sa četiri zemlje EU – Hrvatskom, Mađarskom, Rumunijom i Bugarskom.\nPrema podacima Visokog komesarijata Ujedinjenih nacija za izbeglice tokom 2019. godine u Srbiju je ušlo 30.216 migranata – gotovo dvostruko više nego 2018. Ministar unutrašnjih poslova Srbije ukazao je da je u 2020. godini više od 8.500 migranata zaustavljeno pri pokušaju ilegalnog prelaska srpske granice, navedeno je u dokumentu.\nPrimećeno je i da većina tražilaca azila i migranata koji pokušavaju da uđu u Srbiju dolaze sa područja Severne Makedonije – prelazeći granicu u blizini gradova Preševo i Trgovište na jugu Srbije.\n“Porodice se obično upućuju prema prihvatnim centrima u Vranju, Preševu i Bujanovcu, dok samci često nastavljaju putovanje ka Beogradu. Takođe postoje slučajevi ulaska migranata u Srbiju sa Kosova, posebno severnog Kosova, i iz Crne Gore preko opština Tutin, Đerekare i Pljevlja. Takođe, migranti iz Srbije u Bugarsku prelaze u blizini gradova Bosilegrad, Surdulica, Dimitrovgrad i Zaječar” – ukazano je u izveštaju.\nPo ulasku u Srbiju, navodi se u izveštaju, migranti se krijumčare u tri moguća smera – severno prema granici sa Mađarskom, zapadno prema Bosni i Hercegovini, preko reka Save ili Drine u Republiku Srpsku ili severozapadno do Hrvatske – naročito preko gradova Šid ili Sombor.\n“Iako je Mađarska nekada bila preferirana destinacija, pooštravanje granične bezbednosti od 2016. otežava ulazak u tu zemlju. Ipak, pojedini migranti kreću na sever preko Subotice prema graničnom prelazu Horgoš ili pokušavaju da pređu reku Dunav da bi stigli do Mađarske. Ima i slučajeva da se upućuju na istok ka Rumuniji preko opštine Novi Kneževac (posebno oko sela Majdan i Rabe), a zatim odatle pokušavaju da pređu u Mađarsku” – ukazano je u dokumentu.\nPrema novijim informacijama, jedan od tokova kretanja je iz Srbije prema Rumuniji sa područja Kikinde. Takođe, ukazano je da je policija Srbije otkrila nekoliko tunela, dubokih od tri do sedam metara i dugačkih do 30 metara, ispod žičane ograde duž srpsko-mađarske granice u blizina gradova Segedin, Ašothalom i Kelebije.\n“Ti tuneli se smatraju relativno rizičnim zbog verovatnoće da migranti koji prelaze budu uhvaćeni ili pak zbog opasnosti od njihovog urušavanja. U zavisnosti od bezbednosti tunela i verovatnoće uspeha, cene krijumčarenja se kreću od 500 do 5.000 evra” – zaključeno je u delu izveštaja koji se odnosi na Srbiju.\nPrethodni članakU Srbiji dato 2.170.000 prvih doza\nSledeći članakBaletani iz Soluna i Beograda sledeće nedelje u Vranju


Mladjan Djordjević: Vučić po nalogu SAD i Nemačke daje Kosovu stolicu u UN\nBeta 8. januara 2021. 11:25\nPredsednik pokreta Oslobodjenje Mladjan Djordjević izjavio je danas da predsednik Srbije Aleksandar Vučić pokušava, po nalogu Sjedinjenih Američkih Država i Nemačke, da sklopi pravno obavezujući sporazum s Prištinom „kojim bi Kosovo dobilo članstvo u Ujedinjenim nacijama“.\nU intervjuu za portal nova.rs, Djordjević je ocenio da se rešenje za status Kosova nalazi u Rezoluciji 1244 Saveta bezbednosti UN i Ustavu Srbije, te da svaki predsednik Srbije ima obavezu da se pridržava tih dokumenata, a ne da „mešetari i trguje suverenitetom svoje zemlje kao na pijaci“.\nNa pitanje o izjavama Vučića da neće priznati Kosovo i da neće potpisati ništa što bi ukazivalo na priznanje, Djordjević je naveo da je Vučić potpisao Vašingtonski sporazum, u kojem je Kosovo po prvi put bilo predstavljeno bez oznake Kosovo*, odnosno pozivanja na Rezoluciju save bezbednosti UN 1244, koja osporava nezavisnost.\nDodao je da je tim Vašingtonskim sporazumom Izrael pozvan da prizna Kosovo, a da je Vlada Srbije prekinula relativno uspešnu kampanju povlačenja priznanja kosovske nezavisnosti.\n„Uzevši sve navedeno u obzir, da li je ostalo još nešto da se preda nakon ovih osam godina veleizdaje“, upitao je Djordjević.\nDjordjević je rekao da je Vučić pregovore s Prištinom podigao na statusni nivo, kada je došao na vlast, a već 2013. godine Briselskim sporazumom ukinuo srpske pravosudne i bezbednosne strukture Srbije na Kosovu.\n„Sever Kosova i Metohije je do 2012. godine bio potpuno integrisan u pravni, politički i ekonomski sistem Srbije, a mi smo u srpskim opštinama imali sve od telekomunikacija i energetike do pravosudja i civilne zaštite“, istakao je Djordjević.


MANS: Odustajanje Rojal grupe je dobro za državu – Volim Podgoricu\nPočetna/NOVOSTI/Ekonomija/MANS: Odustajanje Rojal grupe je dobro za državu\nMANS: Odustajanje Rojal grupe je dobro za državu\nOdustajanjem Royal grupe od kupovine Kraljičine plaže spriječen je jedan od štetnijih poslova po interese Crne Gore, ocijenili su u Mreži za afirmaciju nevladinog sektora.\nDirektor Istraživačkog centra MANS-a, Dejan Milovac, naveo je da je ugovor za kupovnu Kraljičine plaže, koji je već bio potpisan, imao sva obilježja klasičnog korupcionaškog dogovora na štetu građana i same vladavine prava.\n“Iako se vladajuća koalicija potrudila da ovo pitanje dobije isključivo politički prizvuk, suština spora oko zemljišta na Kraljičinoj plaži leži u činjenici da je neko u Vladi budućem investitoru obećao uslove poslovanja koje nema bilo koja druga kompanija u državi”, rekao je Milovac.\nIz Opštine Budva su kazali da za to još nemaju zvaničnu potvrdu kompanije sa jedne i Vlade sa druge strane, ali ukoliko se ispostavi da su navodi o raskidu ugovora tačni, to će biti velika šteta za njihov grad u materijalnom smislu.\nOni smatraju sa će šteta od raskida biti mnogo širih razmjera, zato što su opštine Budva i Bar, ali i Crna Gora poslale lošu poruku budućim investitorima da je u Crnoj Gori za svako potencijalno ulaganje u osnovnu turističku infrastrukturu očigledno potrebno prvo usaglašavanje političkih volja, pa tek onda vođenje računa o opštem javnom interesu.\nU vladajućoj koaliciji nije postignuta saglasnost za ovoja projekta i dok Demokratska partija socijalista (SDP) smatra da ga treba podržati i da tu nema sumnjivih poslova, u Socijaldemokratskoj partiji (SDP) navode da bi prodaja Kraljičine plaže bila štetna po državu.\nŠEŠELJ PO STAROM: Zapalio hrvatsku zastavu i nazvao je "ustaškom državom"


Policija iz Dervente u rekordnom roku pronašla je majku koja je jutros ostavila jednomesečnu bebu u haustoru zgrade u derventskom naselju Sajmište, ekskluzivno saznaje Srpskainfo.\nPrema našim saznanjima odmah nakon pronalaska bebe, policija je preduzimala sve da pronađe ko je ostavio dete. Majka deteta je iz Dervente.\n– Za manje od dva sata policija je otkrila ko je majka deteta. Još uvek su u toku brojne radnje vezane za ovaj slučaj – rekao je izvor Srpskainfo.\nPodsetimo, čistačica jednog kafića je jutros oko 5.45 časova pronašla napušteno bebu i odmah pozvala policiju. Policajci su odmah bebu uneli u autu i ugrejali je.


RTCG - Radio Televizija Crne Gore - Nacionalni javni servis :: Društvo :: O situaciji u bolnici Meljine 1. februara\n18. 01. 2022. 12:42 >> 12:45 1\nO situaciji u bolnici Meljine 1. februara\nMinistarstvo zdravlja organizovaće 1. februara, povodom aktuelne situacije u bolnici Meljine, sastanak sa predstavnicima svih relevantnih državnih institucija, a u cilju, kako navode, pronalaženja najboljeg rješanja za opstanak ove ustanove.\nKako su najavili, pored predstavnika resora zdravstva, sastanku će prisustvovati predstavnici Ministarstva finansija i socijalnog staranja, Ministarstva pravde, menadžment bolnice Meljine, stečajna uprava, kao i predsjednik Opštine Herceg Novi.\nMinistarka zdravlja, Jelena Borovinić Bojović, ranije je kazala da su iz resora zdravlja više puta do sada inicirali hitne susrete u vezi rješavanja pitanja bolnice Meljine, te da je namjera da se problem riješi i da se ona vrati svojoj namjeni i svrsi.\nBorovinić Bojović je kazala da je namjera Vlade da bolnicu vrati osnovnoj namjeni, da se ona nalazi u devastiranom stanju nakon višegodišnjeg nemara te da je ostavljena u nasleđe kao problem koji zahtijeva najhitniju reakciju nadležnih.\nOna je podsjetila da rješavanje ovog problema podrazumijeva uključenost i zajedničko djelovanje svih institucija jer je, kako je navela, predmet oko bolnice u Meljinama još pred sudkim sporom i da se tek nakon sudskog epiloga, mogu preduzeti naredni koraci, koji bi vodili vraćanju ove ustanove državi i osnovnoj namjeni, a to je pružanje zdravstvene zaštite za građane Herceg Novog, njegove okoline, ali i turista koji posjećuju ovu opštinu.\nMinistarstvo zdravlja Bolnica Meljine\n"Podići svijest o značaju vakcinacije djece"\nPodrška UNICEF-a za veći obuhvat imunizacije MMR vakcinom\nO statusu zaposlenih pričali s ministrom Šćekićem